title: Keskiajan keittiö

text: Viini ja olut olivat keskiajalla tärkeimmät ruokajuomat, sillä vettä ei juurikaan juotu sellaisenaan eikä kahvia, teetä ja kaakaota vielä tunnettu. Välimeren maiden asukas joi tavallisesti viiniä työn raskaudesta riippuen litrasta kahteen litraan päivässä. Viiniä jatkettiin yleensä vedellä. Suosittuja olivat makeat ja maustetut viinit. Keski-Euroopassa ja Pohjolassa ruokajuomana suosittiin olutta, ja Suomen rahvas joi myös piimää. Pitojuomaksi valmistettiin hunajaviiniä eli simaa. Tislatut alkoholijuomat olivat harvinaisia. Suosittuja juopottelupaikkoja keskiajalla olivat tavernat, joita Euroopan suurimmissa kaupungeissa saattoi olla tuhansia.


title: Keskiajan keittiö

text: Keskiajalla julkaistiin monia tapaoppaita, ja ruokailu olikin tuolloin nykyistä yhteisöllisempi tapahtuma. Yksi tunnetuimmista ohjeistoista on Erasmus Rotterdamilaisen "Cullainen kiria, Nuorucaisten Tapain sijwollisudest" (latinankielinen alkuteos 1530, suomennos 1670). Erasmus korosti kirjassaan siisteyttä, rauhallisuutta ja malttia, sekä antoi monenlaisia ohjeita muun muassa ruoan pureskeluun, ruokapöytäkeskusteluun ja tähteiden siivoamiseen.


title: Keskiajan keittiö

text: Kokiksi edettiin keskiajalla oppipoikajärjestelmän kautta. Ranskassa kokit olivat ryhmittyneet ammattimaisesti jo 1200-luvulla, ja Englannissa 1400-luvun lopussa. Keskiajan tunnetuimpana kokkina pidetään Tailleventia, joka oli Ranskan kuninkaiden pääkokki 1300-luvulla.


title: Keskiajan keittiö

text: 1900-luvun lopulla keskiajan keittiö nousi kiinnostuksen kohteeksi, ja aihetta käsitteleviä kirjoja ja tutkimuksia on julkaistu paljon. Nykyinen tieto keskiajan keittiöstä perustuu enimmäkseen myöhäiskeskiaikaan (noin 1300–1550), sillä siltä ajalta on säilynyt eniten lähteitä. Tietoa keskiajan ruokakulttuurista saadaan ensinnäkin alkuperäislähteistä kuten keittokirjoista, ruokalistoista, veroluetteloista, päiväkirjoista ja kaunokirjallisuudesta, joskin ne ovat yleensä puutteellisia tarkkojen ruoanvalmistustapojen suhteen. Arkeologian kautta saadaan tietoa köyhien ruokatavoista, joita ei aikoinaan kirjoitettu ylös. Myös tuon ajan kuvataide tarjoaa tietoa silloisesta ruokakulttuurista. Nykyaikainen tutkimus on tutkijoiden mukaan kumonnut monta vanhaa myyttiä keskiajan ruokakulttuurin väitetystä kehnoudesta.


title: Pavel Vostřák

text: Pavel Vostřák (s. 8. joulukuuta 1972 Vlašim, Tšekkoslovakia) on tšekkiläinen jääkiekkoilija, pelipaikaltaan oikea laitahyökkääjä. Tällä hetkellä hän edustaa kotimaansa pääsarjassa pelaavaa HC Plzeñiä. Hän on edustanut myös muun muassa SM-liigassa pelaavaa JYPiä (2001–03) ja Jokereita (2002–03).


title: Heaven’z Movie

text: Heaven'z Movie on rap-artisti Bizzy Bonen debyyttialbumi, joka ilmestyi 6. lokakuuta 1998. Albumi on saavuttanut Yhdysvalloissa RIAA:n hyväksymän kultarajan.


title: Viktor Troicki

text: Viktor Troicki (s. 10. helmikuuta 1986 Belgrad) on serbialainen tennispelaaja. Parhaimmillaan hän on ollut miesten maailmanlistalla kaksinpelissä sijalla 12 ja nelinpelissä sijalla 49. Hän on voittanut kolme ATP-turnausta kaksinpelissä ja kaksi nelinpelissä.


title: Viktor Troicki

text: Troicki teki debyyttinsä ATP-kiertueella Tokiossa lokakuussa 2006. Ensimmäisellä kierroksella hän voitti Fernando Vicenten 6–7(4), 6–4, 6–2, mutta hävisi toisella kierroksella maailmanlistan ykköspelaaja Roger Federerille tiukan ottelun 7–6(2), 7–6(3). Heinäkuussa 2007 Umagin turnauksessa hän otti isoimman voittonsa: pudotti jatkosta maanmiehensä ja ystävänsä, maailmanlistan kolmosen Novak Đokovićin toisella kierroksella luvuin 2–6, 6–4, 7–5. Lopulta hän hävisi semifinaalissa Andrei Pavelille.


title: Viktor Troicki

text: Troicki pelasi ensimmäisen Grand Slam -turnauksensa, Australian avoimet. Hän kohtasi 1. kierroksella maailmanlistan kakkospelaaja Rafael Nadalin, jolle hän hävisi kolmieräisen ottelun 7–6(3), 7–5, 6–1, vaikka ensimmäisessä erässä Troickilla oli eräpallo. Seuraavaksi hän edusti Serbiaa Davis Cupissa Venäjää vastaan. Hän hävisi Nikolai Davydenkolle 1–6, 6–1, 3–6, 6–1, 2–6 ja voitti Dmitri Tursunovin 7–6(7), 4–6, 6–3. ATP Masters Series -turnauksessa Miamissa hän pelasi toisella kierroksella Andy Roddickia vastaan. Troicki voitti ensimmäisen erän, mutta hävisi ottelun lopulta luvuin 5–7, 6–2, 6–4. Ranskan avointen debyytissään hän hävisi avauskierroksella Marc Gicquelille luvuin 4–6, 3–6, 6–4, 5–7. Wimbledonissa hän hävisi toisella kierroksella Radek Štěpánekille kahdesta ensimmäisestä erävoitosta huolimatta luvuin 7–6(1), 7–6(3), 3–6, 1–6, 2–6. Seuraavaksi hän kilpaili Croatia Openissa Umagissa häviten Carlos Moyàlle toisella kierroksella.


title: Viktor Troicki

text: Troicki pääsi ensimmäisen kerran ATP-turnauksen finaaliin Washington DC:ssä Legg Mason Tennis Classic -turnauksessa. Troicki voitti Bobby Reynoldsin, ja sen jälkeen Andy Roddickin puolivälierissä luvuin 0–6, 6–2, 6–4. Välierässä hän voitti Igor Kunitsinin, kunnes hävisi finaalissa Juan Martin del Potrolle 3–6, 3–6. US Openissa Troicki voitti Carsten Ballin ensimmäisellä kierroksella ja Philipp Kohlschreiberin toisella, kunnes hävisi Rafael Nadalille. Troicki edusti jälleen Serbiaa Davis Cupissa – tällä kertaa Slovakiaa vastaan. Troicki voitti ainoan matsinsa Lukáš Lackoa vastaan 6–3, 6–4. AIG Japan Openissa hän hävisi puolivälierän Andy Roddickille ja Kremlin Cupissa puolivälierätappio tuli Mischa Zvereviä vastaan. Kauden päättyessä hän oli maailmanlistan sijalla 56.


title: Viktor Troicki

text: Tammikuussa 2009 hän hävisi 1. kierroksella Qatar ExxonMobil Openissa Victor Hanesculle ja puolivälierissä Juan Martin del Potrolle. Australian avointen toisella kierroksella hänet murskasi Tommy Robredo luvuin 1–6, 3–6, 0–6. Tämän jälkeen Troicki teki hyvää jälkeä PBZ Zagreb Indoors -turnauksessa. Hän hävisi semifinaalissa Marin Čilićille luvuin 6–2, 7–5. Helmikuussa Troicki voitti GEMAX Openin finaalissa Dominik Hrbatýn. Maaliskuussa Troicki pelasi Serbian Davis Cup -joukkueessa häviten David Ferrerille 0–6, 3–6. Seuraavaksi hän kilpaili neljässä Masters-turnauksessa. BNP Paribas Openissa hän hävisi kolmannella kierroksella David Nalbandianille 4–6, 2–6. Miami Mastersissa hän pääsi neljännelle kierrokselle, kunnes hävisi Andy Murraylle 6–1, 6–0. Hän hävisi 1. kierroksella Stanislas Wawrinkalle Monte Carlo Mastersissa. Rome Mastersissa hän hävisi Juan Martin Del Potrolle toisella kierroksella. Troicki kilpaili ensimmäistä kertaa kotimaassaan Serbia Openissa, häviten Novak Đokovićille. Madrid Mastersissa hän hävisi Nikolai Davidenkolle luvuin 2–6, 2–6. Seuraavaksi hän edusti Serbiaa World Team Cupissa, ja auttoi Serbiaa voittamalla Rainer Schüttlerin finaalissa. Ranskan avoimissa hän hävisi toisella kierroksella viidenneksi sijoitetulle Juan Martin del Potrolle 3–6, 5–7, 0–6. Ensimmäisellä kierroksella Troicki voitti viisieräisen ottelun Lukasz Kubotia vastaan 3–6, 6–3, 6–4, 6–7(4), 6–3.


title: Viktor Troicki

text: Wimbledonissa Troicki oli sijoitettu 30:nneksi. Ensimmäisellä kierroksella hän voitti Brian Dabulin ja toisella Daniel Gimeno-Traverin, mutta hävisi kolmannella kierroksella Andy Murraylle. US Openissa hän voitti 1. kierroksella Peter Luczakin 6–3, 6–3, 1–6, 2–6, 6–1, mutta hävisi toisella kierroksella Julien Benneteaulle. PTT Thailand Openissa hän voitti Thomaz Belluccin 6–3, 7–6(4) ja puolivälierässä John Isnerin 7–6(3), 6–2. Semifinaalissa Troicki voitti Jo-Wilfried Tsongan 1–6, 6–2, 6–3. Finaalissa Troicki hävisi Gilles Simonille. Kauden päättyessä hän oli maailmanlistan sijalla 29.


title: Viktor Troicki

text: Troicki aloitti vuoden Qatar ExxonMobil Openissa viidenneksi sijoitettuna. Hän pääsi semifinaaliin voittamalla Daniel Gimeno-Traverin 6–1, 7–5, Olivier Rochusin 6–2, 6–2 ja Lukasz Kubotin 4–6, 6–4, 7–6(1), mutta hävisi Rafael Nadalille 6–1, 6–3. Medibank International -turnauksessa hän voitti Florent Serran 7–6(5), 6–4, mutta hävisi toisella kierroksella Marcos Baghdatisille 7–5, 6–3. Australian avointen toisella kierroksella Florian Mayerille 4–6, 6–4, 7–6(2), 6–1. BNP Paribas Openissa hän hävisi neljännellä kierroksella Tomáš Berdychille 6–1, 6–3. Ranskan avoimissa Troicki pääsi kolmannelle kierrokselle asti, jossa hän hävisi Mihail Južnyille. Wimbledonissa hän pääsi toiselle kierrokselle, jossa hävisi Jürgen Melzerille. Yhdysvaltain avoimissa Troicki hävisi avauskierroksella maanmiehelleen, Novak Đokovićille tiukan ottelun lopulta luvuin 3–6, 6–3, 6–2, 5–7, 3–6. Ensimmäisen turnausvoittonsa hän otti lokakuussa 2010 voittamalla Kremlin Cupin loppuottelussa Marcos Baghdatisin.


title: Viktor Troicki

text: Troicki pelasi Serbian Davis Cup -joukkueessa, joka selvisi ensimmäistä kertaa Davis Cupin finaaliin asti. Alun perin Troickin ei pitänyt pelata ratkaisevassa kaksinpelissä, mutta koska ensimmäisen päivän kaksinpelissä Janko Tipsarević hävisi Gael Monfilsille, niin Serbia päätti vaihtaa viime hetkillä Tipsarevićin tilalle Troickin. Troicki voitti ratkaisevassa kaksinpelissä Ranskan kilpailijan, Michaël Llodran lukemin 6–2, 6–2, 6–3, ja ratkaisi näin Serbialle sen kaikkien aikojen ensimmäisen Davis Cup -mestaruuden.


title: Viktor Troicki

text: Kauden toisessa turnauksessaan, Sydneyssä, Troicki pääsi finaaliin asti, jossa hävisi Gilles Simonille. Australian avoimissa Troicki pääsi kolmannelle kierrokselle voitettuaan Dmitri Tursunovin ja Nicolas Mahutin. Kolmannella kierroksella hän joutui luovuttamaan Novak Đokovićia vastaan vatsaongelmien vuoksi toisessa erässä. Helmikuussa hän pääsi välieriin Rotterdamissa, jossa hävisi Robin Söderlingille. Indian Wells Masters -turnauksessa Troicki eteni neljännelle kierrokselle, jossa hävisi Novak Đokovićille. Ranskan avoimissa Troicki eteni aina neljännelle kierrokselle saakka, jossa hän hävisi Andy Murraylle viisieräisen ottelun.


title: Viktor Troicki

text: 25. heinäkuuta 2013 Troicki sai 18 kuukauden kilpailukiellon, koska hän ei suostunut antamaan verinäytettä huhtikuussa käydyssä Monte Carlo Masters -turnauksessa. Hänen kilpailukieltonsa määrättiin päättyväksi 24. tammikuuta 2015. Marraskuussa 2013 kilpailukieltoa lyhennettiin 12 kuukauteen. Troicki palasi kilpakentille heinäkuussa 2014.


title: Varkauden Teatteri

text: Varkauden Teatteri (vuoteen 1952 "Varkauden Työväen Näyttämö", vuoteen 1963 "Varkauden Työväen Teatteri") on teatteri, joka toimii Varkaudessa. Se on yksi Suomen vanhimmista yhtäjaksoisesti toimineista taidelaitoksista.


title: Varkauden Teatteri

text: Varkauden Teatteri tuo nykyisin näyttämölle puolen tusinaa ensi-iltaa näytäntökaudessa, ja näytöksiä on yhteensä noin 170 vuodessa. Omien tuotantojen ohella teatteriin kutsutaan vuosittain muutamia suomalaisia vierailuesityksiä.


title: Varkauden Teatteri

text: Teatterin henkilökuntaan kuuluu noin 20 kuukausipalkkaista ja noin 60 tehtäväkohtaisesti palkattua työntekijää.


title: Varkauden Teatteri

text:
Varkauden Teatteri syntyi vuonna 1898 nuorisoseuran ja työväenyhdistyksen näytelmäryhmistä. Ensimmäisenä näyttämönä oli työväenyhdistyksen käyttämä tehtaan sali, kunnes alettiin kerätä rahaa omaan työväentaloon. Vuoden 1908 alussa vuokrattiin tontti Taulumäeltä Järvelän virkatalon maalta, ja talo alkoi nousta lahjoitushirsien ja talkootyövoiman avulla Herman Kinnusen johdolla.
Työväentalon tupaantuliaisissa vuonna 1911 esitettiin näytelmä "Aatteen voima". Talosta tuli keskus kaikelle Varkauden kulttuuritoiminnalle. Vuonna 1913 teatteritoiminta järjestettiin omaksi seurakseen, jonka johtokunta kiinnitti teatterin johtajaksi Juho Öhmanin. Tätä pidetään varsinaisen teatteritoiminnan alkuna Varkaudessa.


title: Varkauden Teatteri

text: Ensimmäinen ensi-ilta vuonna 1913 oli Minna Canthin "Työmiehen vaimo", ja samalla näytäntökaudella esitettiin kaikkiaan 12 eri näytelmää. Kaudella 1924–1925 ensi-illan sai 23 näytelmää, muun muassa musiikkinäytelmä "Tukkijoella" ja operetti "Kosijat". 1930-luvun lama lopetti monia teattereita, mutta Varkauden Teatteri oli maakunnan ainoa toiminnassa pysynyt. Vuonna 1929 se sai ensi kerran tukea sekä valtiolta että kaupungilta, ja vuonna 1935 perustettiin kannatusyhdistys rahoituksen varmistamiseksi. Sotavuosinakin Varkauden Teatteri pystyi tuottamaan 10-16 ensi-iltaa vuodessa ja kävi asemasodan aikana esiintymässä rintamalla.


title: Varkauden Teatteri

text: Vuonna 1952 teatterin nimi vaihtui Varkauden Työväen Näyttämöstä Varkauden Teatteriksi.. Vuonna 1958 teatterin kannatusyhdistys osti Varkauden Työväentalon ja kunnosti sen erityisesti teatteritilaksi. Sittemmin taloa on korjattu ja laajennettu usein, viimeksi 1990-luvulla. Vuoteen 2005 saakka esityksiä järjestettiin myös Lomakeskus Kuntorannassa, ja noin viiden vuoden välein teatteri on tuottanut ison näyttämöteoksen Warkaus-saliin. Näitä ovat olleet Marion Rungin tähdittämä "Annie Mestariampuja" vuonna 2005 ja vuoden 2008 musikaali "Mustalaisleiri muuttaa taivaaseen", pääosissa Ossi Ahlapuro, Petri Hervanto ja Marianne Kettunen.


title: Varkauden Teatteri

text: Varkauden Teatterissa ovat uransa aloittaneet esimerkiksi Rauni Luoma, Matti Kassila ja Martta Kinnunen. Pitkäaikaisiin ohjaajiin kuului Kurt-Henrik Putkonen, joka aloitti Varkaudessa 1961. Ensimmäinen ammattinäyttelijä Varkaudessa oli Väinö Heiskanen, joka teki teatterissa yli 40 vuoden uran 17-vuotiaasta eläkeikään asti, myös lavastajan ja teatterinjohtajan tehtävissä..


title: Nereo Rocco

text: Nereo Rocco (20. toukokuuta 1912 – 20. helmikuuta 1979) oli italialainen jalkapallovalmentaja ja keskikenttäpelaaja. Hän on yksi varhaisimmista puolustusvoittoisen Catenaccio-pelitavan kehittäjistä ja soveltajista kotimaassaan.


title: Nereo Rocco

text: US Triestina Calcion uusi kotistadion nimettiin vuonna 1992 Roccon mukaan Stadio Nereo Roccoksi.


title: Nereo Rocco

text: Rocco aloitti oman pelaajauransa US Triestina Calcion keskikentällä 1929. Seura nousi samana vuonna ensimmäistä kertaa historiassaan Serie A:han ja Rocco kuului joukkueen avainpelaajistoon. Vuonna 1934 hänestä tuli seuran ensimmäinen pelaaja Italian maajoukkueessa. Hän siirtyi 1937 SSC Napoliin, jossa pelasi kolme kautta. Sotavuosina hän edusti vielä Calcio Padova lopettaen pelaajauransa 30-vuotiaana 1942.


title: Nereo Rocco

text: Rocco aloitti valmennusuransa kotiseurassaan US Triestinassa vuonna 1947. Hänen johdollaan seura sijoittui sensaatiomaisesti Serie A:ssa toiseksi kaudella 1947/48, mikä on edelleen seuran paras sijoitus pääsarjatasolla. Menestyksestä huolimatta Rocco ajautui erimielisyyksiin seurajohdon kanssa ja erosi tehtävistään vuonna 1950. Tämän jälkeen hän valmensi kolme vuotta Trevisoa luotsaten seuran Serie B:ssä kuudenneksi kaudella 1950/51, mikä on seuran paras saavutus. Rocco palasi 1953 Triestinaan yhdeksi kaudeksi.


title: Nereo Rocco

text: Vuonna 1954 Rocco palasi entiseen seuraansa Calcio Padovaan valmentajaksi. Debyyttikaudellaan hän johdatti Padovan takaisin pääsarjaan, jossa seura jatkoi hyviä esityksiään sijoittumalla kolmanneksi kaudella 1957/58. Rocco jätti Padovan kauden 1960/61 jälkeen ja siirtyi suurseura AC Milanin peräsimeen. Roccon johdolla Milan pelasi menestyksekkäästi ja voitti Italian mestaruuden 1962 sekä Euroopan Cupin 1963. Hän siirtyi cupin mestaruuden jälkeen Torinon päävalmentajaksi ja yritti palauttaa 1940-luvun menestysseuran takaisin mestaruuskantaan, muttei onnistunut tavoitteessaan vaikka Torino pelasikin hyvin.


title: Nereo Rocco

text: Rocco palasi AC Milaniin 1967 ja jatkoi seuran peräsimessä huimaa menestystä. Ensimmäisellä kaudella tuli Italian mestaruuden lisäksi Cup-voittajien Cupin mestaruus. Seuraavalla kaudella Rocco palautti Milanin mestariksi Euroopan Cupissa, kun AFC Ajax kaatui finaalissa komeasti 4–1. Rocco jatkoi seuran päävalmentajana viisi vuotta, muttei onnistunut voittamaan toista liigamestaruutta. Hän jätti joukkueen 1973 toisen Cup-voittajien Cupin mestaruuden jälkeen. Hän valmensi kaudella 1973/74 ACF Fiorentinaa lopettaen uransa kauden jälkeen.


title: Nereo Rocco

text: Vuonna 1977 Rocco palasi vielä lyhyeksi aikaa AC Milanin päävalmentajaksi ja Nils Liedholmin apulaiseksi. Rocco kuoli 20. helmikuuta 1979 Triestessä 66-vuotiaana.


title: Wallace

text: Wallace viittaa muun muassa seuraaviin:Alun perin skotlantilainen sukunimi, joka on tai on ollut muun muassa seuraavilla henkilöillä:


title: Surimi

text: Surimi (japaniksi: 擂り身, sananmukaisesti "jauhettua lihaa") on elintarvike, jota valmistetaan kala- tai lihamassasta, joka puristetaan muotoon ja maustetaan uudeksi elintarvikkeeksi. Surimiin käytetään esimerkiksi kummeliturskaa tai alaskanseitiä. Siitä valmistetaan rapupuikkoja (rapujäljitelmä) ja Aasiassa myös monen muun tyyppisiä tuotteita.


title: Viivakoodinlukija

text: Viivakoodinlukija tai viivakoodiskanneri on elektroninen lukulaite paperisten viivakoodien lukemiseen. Kuten tavallisessa skannerissa, siinä on valo, usein laser tai LED sekä kamera, joka muuttaa valonsäteet elektronisiksi signaaleiksi. Lähes kaikissa lukijoissa on myös "dekooderi", joka etsii kuvasta viivakoodeja ja lähettää niiden sisällön esimerkiksi tietokoneelle. Jos lukijassa ei ole dekooderia, tietokoneelle lähetetään otetut kuvat kokonaisuudessaan ja tietokoneen suoritin etsii ja tulkitsee viivakoodit.Viivakoodinlukijakynien päässä on valonlähde ja fotodiodi. Viivakoodin lukemiseksi käyttäjän on liu'utettava kynä koodin yli tasaisella nopeudella. Fotodiodi mittaa viivakoodista takaisin heijastuneen valon määrän ja muodostaa aaltomuodon jonka avulla voidaan mitata mustien ja vaaleiden palkkien leveys. Mustat palkit eivät heijasta juurikaan valoa, mutta valkoiset heijastavat, joten fotodiodin antama jännitteen aaltomuoto vastaa valkoisten ja mustien palkkien yhdistelmää viivakoodissa. Tämä aaltomuoto voidaan purkaa lukijassa samalla tavalla kuin morsen aakkoset.


title: Viivakoodinlukija

text: Laserskannerit toimivat kuten viivakoodinlukijakynät, mutta niissä käytetään lasersädettä valonlähteenä ja ne käyttävät tytypillisesti joko liikkuvaa peiliä tai pyörivää prismaa siirtääkseen lasersädettä edestakaisin viivakoodin päällä. Kuten viivakoodinlukijakynässä, fotodiodi mittaa takaisin heijastuneen valon määrän. Sekä viivakoodinlukijakynässä että laserskannerissa lukijan päästämän valon kirkkaus vaihtelee nopeasti, koska vastaanottajapiiri on suunniteltu havaitsemaan vain tietyllä tavalla moduloituja signaaleja.


title: Viivakoodinlukija

text: CCD-lukijat käyttävät satojen pienenpienten valosensoreiden kennoa viivakoodien lukemiseen. Jokainen sensori havaitsee siihen edestä tulevan valon intensiteetin. Laserskannerin ja CCD-lukijan tärkein ero on se, että CCD-lukija havaitsee koodista heijastuvan taustavalon määrän, laserskanneri taas vain valon joka on peräisin skannerista itsestään.


title: Viivakoodinlukija

text: Kameraan perustuvat viivakoodinlukijat ovat viivakoodinlukijoiden uusin tyyppi. Ne sisältävät pienen digitaalikameran, joka ottaa kuvan viivakoodista. Sitten lukija käyttää pitkälle kehittyneitä kuvankäsittelymenetelmiä viivakoodin dekoodaamiseen. Tekniikka on muuten sama kuin CCD-viivakoodinlukijoissa, paitsi että CCD-lukijoissa valosensoreita on vierekkäin vain yksi rivi, kameraan perustuvissa lukijoissa on satoja sensoririvejä päällekkäin, eli ne siis ottavat viivakoodista kaksiulotteisen kuvan.


title: Viivakoodinlukija

text: Melkein kaikki monisädelukijat käyttävät laseria. Toisin kuin tavallisessa laserskannerissa, niissä käytetään useita erisuuntaisia laserraitoja viivakoodin lukemiseen. Tämä mahdollistaa monissa eri suunnissa ja asennoissa olevien viivakoodien skannaamisen skanneria liikuttamatta.


title: Viivakoodinlukija

text: Monisädelukijat ovat yleisin lukijatyyppi päivittäistavarakaupoissa, missä tuotteet liu'utetaan lasisen ikkunan vierestä, jonka takana olevassa laatikossa lukija sijaitsee.


title: Viivakoodinlukija

text: Moniin matkapuhelimiin on saatavissa ohjelmia jotka ottavat matkapuhelimen kameralla videokuvaa ja viivakoodin siitä löytäessään tulkitsevat sen tekstiksi. Monet tällaiset ohjelmistot soveltuvat vain kaksiulotteisten viivakoodien skannaamiseen.


title: Viivakoodinlukija

text: Vanhemmat viivakoodinlukijat käyttivät lähes aina silloin yleistä RS232-sarjaporttia. Se oli erittäin yksinkertainen, joten myös oli yksinkertaista kirjoittaa ohjelma, joka kuunteli sitä, mutta ohjelma piti kirjoittaa jokaiselle erilaiselle tietokoneelle erikseen.


title: Viivakoodinlukija

text: Kun PC-tietokoneet ja niiden standardisoitu näppäimistönkytkentärajapinta yleistyi, myös viivakoodinlukijoiden kytkeminen tietokoneisiin helpottui. Viivakoodinlukija voitiin kytkeä PS/2-näppäimistöporttiin tietokoneen ja näppäimistön väliin, ja kun viivakoodi skannattiin, merkit siirtyivät tietokoneelle aivan kuin näppäimistöllä kirjoitettuina.


title: Viivakoodinlukija

text: Uusimmat viivakoodinlukijat käyttävät usein USB-porttia näppäimistöliitännän sijaan, ja tästä tuli helpompi vaihtoehto. Yhteensopivuuden säilyttämiseksi vanhempien ohjelmien kanssa käytetään "software wedge":ksi kutsuttua laitteistoajuria näppäintenpainallusten emulointiin.


title: Sars (taajama)

text: Sars () on kaupunkimainen taajama ja kaupunkikunta Permin aluepiirin Oktjabrskin piirissä Venäjällä. Se sijaitsee Tjuin sivujoen Sarsin varrella 7 kilometriä piirikeskus Oktjabrskista luoteeseen. Asukkaita on 5 600 henkeä (vuonna 2009).


title: Sars (taajama)

text: Paikkakunta on saanut alkunsa vuonna 1864 perustetusta lasitehtaasta. Lasin tuotanto lopetettiin vuonna 1946 ja tehdas muutettiin puunjalostuslaitokseksi. Kaupunkimaisen taajaman statuksen Sars sai vuonna 1939.


title: Sars (taajama)

text: Nykyään Sarsissa toimii talotehdas. Taajamassa on keskikoulu, lasten musiikkikoulu, kulttuuritalo, kaksi kirjastoa ja sairaala.


title: Nidarosin hiippakunta

text:
Nidaros on luterilainen hiippakunta Norjan kirkossa. Siihen kuuluvat Nord-Trøndelag ja Sør-Trøndelag ja sen piispanistuin on Trondheimissa, tunnetussa Nidarosin tuomiokirkossa.
Piispana on vuodesta 2017 lähtien ollut Herborg Finnset.


title: Nidarosin hiippakunta

text: Nidarosin hiippakunta perustettiin 1068. Silloin siihen kuuluivat nykyisistä lääneistä Sør-Trøndelag, Nord-Trøndelag, Nordland, Troms ja Finnmark - lisäksi myös alueet Nordmøre, Romsdal ja Härjedalen (sekä myös pohjoisosa Østerdalenista: Tynset, Tolga and Os). Sunnmøren alue siirrettiin Bjørgvinin hiippakunnasta uuteen Nidarosin arkkihiippakuntaan vuoden 1152 jälkeen turvaamaan arkkihiippakunnan tuloja.


title: Nidarosin hiippakunta

text: Østerdalenin pohjoisosa siirrettiin Oslon hiippakuntaan vuoden 1537 jälkeen. Jämtland siirtyi Uppsalan hiippakunnasta Nidarosille 1570. Sunnmøren alue siirtyi takaisin Nidarosilta Bjørgvinin hiippakunnalle vuonna 1622. Jämtland ja Härjedalen menetettiin Ruotsille 1645. Nord-Norge perustettiin omaksi hiippakunnakseen vuonna 1804 (virallisesti 1844). Innsetin seurakunta siirrettiin Hamarin hiippakunnasta Nidarosiin 1966. Nordmøren ja Romsdalin alueet (yhdessä Sunnmøren Bjørgvinistä kanssa) perustivat oman hiippakuntansa, Møren hiippakunnan, vuonna 1983.


title: Nidarosin hiippakunta

text: Hiippakunta jakautuu 11 rovastikuntaan ja 131 seurakuntaan.


title: Oktjabrski (Permin aluepiiri)

text: Oktjabrski () on kaupunkimainen taajama, kaupunkikunta ja Oktjabrskin piirin hallinnollinen keskus Permin aluepiirissä Venäjällä. Se sijaitsee Ufan vesistöön kuuluvan Tšad-joen rannalla 219 kilometriä Permistä kaakkoon. Taajaman kautta kulkee Kazanin ja Jekaterinburgin välinen rautatie (Tšadin asema). Asukkaita on 10 700 henkeä (vuonna 2009).


title: Oktjabrski (Permin aluepiiri)

text: Paikkakunta on syntynyt 1900-luvun alussa rautatieaseman yhteyteen. Alun perin taajaman nimenä oli "Tšad". Vuonna 1957 se sai nykyisen nimensä ja kaupunkimaisen taajaman statuksen.


title: Oktjabrski (Permin aluepiiri)

text: Oktjabrskissa toimii suurkanala, elintarviketeollisuutta ja asfalttitehdas. Taajamassa on kaksi keskikoulua, ammattikoulu, musiikkikoulu, lasten luomistyön keskus, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy "Vperjod" (”Eteenpäin”).


title: Fed Cup 2010

text: Fed Cup 2010 oli 48. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin Yhdysvalloissa 6.–7. marraskuuta, ja voiton vei edellisen vuoden tapaan Italia.


title: Orda

text: Orda () on kylä, maalaiskunta ja Ordan piirin hallinnollinen keskus Permin aluepiirissä Venäjällä. Se sijaitsee Irenin sivujoen Kungurin varrella 126 kilometriä Permistä kaakkoon. Asukkaita on 6 001 henkeä (vuonna 2012).


title: Orda

text: Ordan kylä mainitaan ensimmäisen kerran vuonna 1662. Vuonna 1703 siellä tapahtui suuri talonpoikaiskapina. Vuonna 1924 kylästä tuli Ordan piirin keskus.


title: Orda

text: Nykyään Ordassa toimii maatalousyritys, juustola ja metsäteollisuusyritys. Kylässä on keskikoulu, ammattikoulu, lasten taidekoulu, kulttuuritalo, kaksi kirjastoa, kotiseutumuseo ja piirisairaala. Paikallislehtenä ilmestyy "Vernyi put" (”Oikea tie”). Nähtävyyksiä ovat 1800-luvulla rakennettu profeetta Eliaan kirkko, kunnanhallinnon ja koulurakennukset sekä vanhat kauppiastalot.


title: Northern Sinfonia

text: Northern Sinfonia on Koillis-Englannissa toimiva vuonna 1958 perustettu kamariorkesteri, jonka musiikillisena johtajana on vuodesta 2002 ollut Thomas Zehetmair. Orkesteri esiintyi historiansa 46 ensimmäisen vuoden aikana pääasiassa Newcastle upon Tynen City Hallissa. Vuodesta 2004 sen kotina on ollut The Sage Gateshead. Orkesteriin liittyy myös kuoro, Northern Sinfonia Chorus.


title: Patristiikka

text: Patristiikka tai patrologia on kirkkoisien eli 200–700-luvuilla toimineiden kirkollisten opettajien ja heidän oppiensa tutkimusta.


title: Toivo Laiho

text: Toivo Rikhard Laiho (19. toukokuuta 1908 Vanaja – 25. kesäkuuta 1972 Tornio) oli suomalainen runoilija.


title: Uinskoje

text: Uinskoje () on kylä, maalaiskunta ja Uinskojen piirin hallinnollinen keskus Permin aluepiirissä Venäjällä. Se sijaitsee Irenin sivujoen Aspan varrella 185 kilometriä Permistä etelään. Asukkaita on 4 500 henkeä (vuonna 2002).


title: Uinskoje

text: Kuparitehtaan yhteyteen kuulunut kylä mainitaan ensimmäisen kerran vuonna 1747 nimellä Aspa. Jemeljan Pugatšovin johtamat kapinalliset polttivat sen vuonna 1774. Tehdas suljettiin vuonna 1862. 1860-luvulta lähtien kylä oli Osan kihlakuntaan kuuluneen Uinskojen kunnan keskus. Piirikeskus siitä tuli vuonna 1926.


title: Uinskoje

text: Nykyään Uinskojessa toimii maatalousyritys, elintarviketeollisuutta ja metsäalan yrityksiä. Kylässä on keskikoulu, ammattikoulu, lasten luomistyön keskukset, musiikkikoulu, kulttuuritalo, kaksi kirjastoa, kotiseutumuseo ja sairaala. Paikallislehtenä ilmestyy "Rodnik" (”Lähde”). Nähtävyyksiä ovat vuonna 1843 rakennettu Pietari-Paavalin kirkko, 1900-luvun alun koulurakennus ja kuparitehtaan patorakennelma. Lähistöllä sijaitsee metsäpuisto ja rauhoitusalue.


title: Siamin tytöt

text: Siamin tytöt oli vuonna 2001 Yle TV1:llä esitetty suomalainen televisiosarja.


title: Damien Monier

text: Damien Monier (s. 27. elokuuta 1982 Clermont-Ferrand, Ranska) on ranskalainen maantiepyöräilijä. Hän aloitti harjoittelijana Cofidis-tallissa 2003 ja edusti samaa joukkueetta ammattilaisena 2004–2012. Kaudesta 2013 alkaen hän on kilpaillut Bridgestone Anchor -joukkueessa.


title: Damien Monier

text: Monier on kilpaillut myös ratapyöräilyssä, jossa hän on voittanut Ranskan-mestaruuden takaa-ajossa 2005 ja 2008. Maantiepyöräilyssä hän saavutti ammattilaisuransa ensimmäisen voiton Italian ympäriajossa 2010. Hän kuului 17. etapilla 19 pyöräilijän kärkiryhmään, ja karkasi viimeisillä kilometreillä yksinäiseen irtiottoon voittaen osuuden 36 sekunnin erolla Danilo Hondoon. Hän voitti kolmannen etapin Tour international de Constantine -kilpailussa 2014. Hän voitti Tour Cycliste International de la Guadeloupen kokonaiskilpailun ja aika-ajoetapin 8b vuonna 2016. Hän voitti Tour de Kumano -kilpailun kolmannen etapin ja pistekilpailun 2017.


title: Jens Adler

text: Jens Adler (s. 25. huhtikuuta 1965 Halle Saksan demokraattinen tasavalta) on saksalainen entinen jalkapalloilija. Hän oli pelipaikaltaan maalivahti.


title: Jens Adler

text: Adler aloitti ammattilaisuransa Halleschen FC Chemiessä vuonna 1983. Hän edusti seuraa 87 DDR-Oberliga-pelissä, jonka lisäksi hän pelasi alemmilla sarjatasoilla seuran paidassa. Vuonna 1992 Adler siirtyi FC Stahl Brandenburgiin kolmeksi kaudeksi, jonka jälkeen hän vaihtoi Herthaan. Hän jäi kuitenkin pieneen rooliin seurassa, eikä pelannut kuin yhden 2. Bundesliiga-ottelun. Uransa lopussa Adler siirtyi Vfl Halleen.


title: Jens Adler

text: Adler pelasi yhden ottelun Saksan demokraattisen tasavallan jalkapallomaajoukkueessa. Hän oli myös maan viimeinen maajoukkuepelaaja.


title: Olli Kuurna

text: Olli Kuurna oli suomalainen jännityskirjailija.


title: Olli Kuurna

text: Kuurna kirjoitti seikkailukertomuksia pääasiassa Kustannus Oy Ilmarisen julkaisemiin lehtiin. Helsinkiläinen Seaflower-kustantamo julkaisi 2000-luvun alussa useita Kuurnan 1930-luvulla kirjoittamia jännityskertomuksia kirjoina.


title: Goottilaiset kirjaintyypit

text: Goottilaiset kirjaintyypit eli murretut kirjaimet ovat gotiikan myötä Pohjois-Ranskassa ja Saksassa kehittyneitä kirjaintyyppejä. Nykyään niitä käytetään lähinnä käsin tehtävässä koristekirjoituksessa, kuten kutsukorteissa tasapäistä tussiterää tai huopakynää käyttäen. Mahdollinen viimeistely hoituu kärkiterällä. Kirjoittaessa terä kulkee 40–45 asteen kulmassa vetoon nähden. Perinteisiä goottilaisia kirjaintyylejä ovat tekstuura, schwabach ja fraktuura, mutta myös rotunda on luettu niihin. On myös muotoiltu uudempia, 1900-luvulla syntyneitä kirjaintyyppejä, jotka ovat saaneet omat nimensä.


title: Goottilaiset kirjaintyypit

text: 1100-luvulla gotiikan myötä kirjaimet pohjoisemmassa Euroopassa muuttuivat korkeiksi, kapeiksi ja kulmikkaiksi ja kirjoitus tiiviiksi. Syntyi tekstuura ( 'palmikoitu'). Tekstuuran suuraakkoset pohjautuvat 300-luvulla kehittyneeseen unsiaaliin. Nämä "murretut kirjaimet" syrjäyttivät karolingisen minuskelikirjoituksen ja länsimaisen kirjapainotaidon isä Johann Gutenberg käytti juuri tekstuuraa varhaisimmissa painotöissään. Espanjassa ja Italiassa gotiikan vaikutus ei juurikaan tuntunut ja siellä kehittyivät rotunda ja karoliinista minuskelia muistuttava lettera antica, josta vuoden 1460 tienoilla Venetsiassa kehitettiin painokirjasintyypiksi niin sanottu "vanhempi antiikva".


title: Goottilaiset kirjaintyypit

text: Parempaa kirjoitusnopeutta haettaessa syntyi Saksassa 1400-luvulla pyöreämuotoisempi ja yksinkertaisempi schwabach (mahdollisesti viittaa samannimiseen paikkakuntaan). Numerot olivat samanlaiset kuin tekstuurassa. Renessanssin aikakaudella 1500-luvulla edellisistä kehittyi koristeellisempi, schwabachia ohuempi ja korkeampi fraktuura ( 'murtunut'), jonka varhaisten tunnuspiirteiden on sanottu edustavan tyypillistä barokkia.


title: Goottilaiset kirjaintyypit

text: Murrettujen kirjainten jälkeisiä kirjaintyylejä ovat voimakkaasti kallistunut kaunokirjoitus (englantilainen kursiivi, 1600-luku), ehkä roomalaisten kirjaintyyleistä ja karoliinisesta minuskelista ammentanut antiikva, egyptienne (1800-luvun Ranska) ja äärimmäisen yksinkertaistettu, selkeä ja tasavahvuinen groteski (1800-luvun alun Englanti, 1900-luvun alku).


title: Goottilaiset kirjaintyypit

text: Suomessa goottilaiset kirjaimet säilyttivät Ruotsin ja Saksan vaikutuksesta asemansa painetussa tekstissä aina 1900-luvun alkuun asti.


title: Pieninkä (romaani)

text: Pieninkä: Erätarinoita Itä-Karjalasta 1942–44 on Jorma Ollikaisen eräromaani. Sen tarinat on alun perin julkaistu Savon sanomissa vuosina 1957–58 ja 1969–72. Tarinat on koottu kirjaksi postuumisti vuonna 1985 ja kirjaa varten ne ovat toimittaneet Mauri Auvinen ja Jouni Hirvaskero.


title: Pieninkä (romaani)

text: Kirja kertoo Ollikaisen kokemuksista Pieningän erämaista Itä-Karjalassa, joissa hän liikkui ja metsästi jatkosodan asemasodan aikana, vuosina 1942–44. Tuona aikana Ollikainen toimi ammattimaisena metsästäjänä vallatulla alueella, toimittaen lihaa ja kalaa armeijan tarpeisiin.


title: Kerho

text: Kerho tai kerhotoiminta on yleensä harrastusluonteisen- ja vapaa-ajan pienimuotoinen työryhmä, se voi olla joko vapaa-aloitteista tai esim. koulun, seurakunnan, yhdistyksen, kunnan tai poliittisen järjestön ohjaama ryhmä. Kerhotoiminta voi olla myös laajemmassa muodossa, tällaisia ovat esim. vapaaehtoisjäsenyyteen perustuvat markkinointiorganisaatiot.


title: Kerho

text: Aiemmin kerhoa kutsuttiin klubiksi.


title: Eino Hyyryläinen

text: Eino Hyyryläinen on suomalainen sotakirjailija.


title: Eino Hyyryläinen

text: Hyyryläisen esikoisromaani "Omat vaiko viholliset" kertoi talvisodan tapahtumista Suomussalmen rintamalla konekiväärijoukkueen ryhmänjohtajan näkökulmasta. Romaani "Kaukopartioelämää" taas kuvasi kahta luutnantti Ilmari Honkasen johtamaa kaukopartioretkeä Äänisen yli venäläisten selustaan tammi-helmikuussa 1942. Toisella näistä retkistä helmikuussa 1942 tuhottiin Petrovski Jamin huoltokeskus.


title: Barda

text: Barda (ven. ja tataariksi Барда́) on kylä, maalaiskunta ja Bardan piirin hallinnollinen keskus Permin aluepiirissä Venäjällä. Se sijaitsee Tulvan sivujoen Kazmaktyn varrella 189 kilometriä Permistä lounaaseen. Asukkaita on 8 500 henkeä (vuonna 2002).


title: Barda

text: Paikkakunta mainitaan ensimmäisen kerran vuosina 1630–1631. Sen nimitys perustuu kalmukkilaisperäiseen henkilönimeen "Borda". Kylä oli Osan kihlakuntaan kuuluneen Bardan kunnan keskus. Piirikeskuksen aseman se sai vuonna 1926. 1970-luvulla kylästä tuli kuuden maakaasuputken risteysasema.


title: Barda

text: Nykyään Bardassa toimii maatalousyrityksiä, elintarviketeollisuutta, metsäalan yrityksiä ja kaasujohtojen käyttöä hoitava laitos. Kylässä on keskikoulu ja kansallinen lukio, ammattikoulu, taidekoulu, lasten luomistyön keskus, kulttuuri- ja vapaa-ajankeskuksia, kaksi kirjastoa, kotiseutumuseo ja paikallinen TV-asema. Paikallislehtinä ilmestyvät venäjänkielinen "Rassvet" ja tataarinkielinen "Taŋ" (”Aamunkoitto”). Nähtävyyksiä ovat 1800–1900-lukujen vaihteessa pystytetyt sairaalarakennukset ja kauppias Kurbangalijevin talo. Lähistöllä on useita muinaisia asuinpaikkoja ja Tulvan rauhoitusalue.


title: Luettelo televisiosarjan Dibleyn kirkkoherra jaksoista

text: Tämä on luettelo "Dibleyn kirkkoherra" -televisiosarjan jaksoista. Ohjelman ensimmäinen jakso esitettiin 10. marraskuuta 1994 ja viimeinen pääjakso esitettiin 1. tammikuuta 2007. Tätä kuitenkin seurasi lyhyt Comic Relief -erikoisjakso, joka esitettiin 16. maaliskuuta 2007. Kaiken kaikkiaan ohjelmaa tehtiin 20 jaksoa ja neljä lyhyttä Comic Relief -erikoisjaksoa.


title: F-Musiikki

text: F-Musiikki (osa entisestä Fazer Musiikista) on suomalainen musiikkilaitteiden, soittimien ja nuottien maahantuoja ja vähittäiskauppaketju. F-Musiikin valikoimassa on yli kaksikymmentätuhatta tuotetta ja yli satatuhatta nuottia. F-Musiikin myymälä Antaksentiellä Vantaanportissa Vantaalla on Pohjoismaiden suurin musiikkialan tavaratalo.


title: F-Musiikki

text: F-musiikin edeltäjä oli Fazerin musiikkikauppa.


title: Alvar Kari

text: Alvar Kari oli suomalainen jännityskirjailija.


title: Tulvan tataarit ja baškiirit

text: Tulvan tataarit ja baškiirit ovat Venäjällä Permin aluepiirin Bardan piirissä Tulvan ja sen sivujokien varsilla asuva tataarien ja baškiirien muodostama etninen ryhmä.


title: Tulvan tataarit ja baškiirit

text: Gaina-heimoon kuuluneiden baškiirien uskotaan asettuneen seudulle 1200–1300-luvuilla. 1500-luvun lopussa Tulvan yläjuoksulle muutti tataareja, udmurtteja ja mareja, jotka ajan mittaan sulautuivat baškiirien kanssa yhdeksi etniseksi ryhmäksi. Sen identiteetti on kaksijakoinen: tulvalaiset kokevat kuuluvansa sekä tataareihin että baškiireihin. Vuoden 2002 väestönlaskennassa kaksi kolmasosaa ryhmästä rekisteröitiin baškiireiksi ja kolmasosa tataareiksi.


title: Tulvan tataarit ja baškiirit

text: Äidinkieltään Tulvan tataarit ja baškiirit pitävät tataarina. Toisten kielentutkijoiden mukaan paikallinen murre on tataaria, toisten baškiiria. Kirjakielenä toimii tataari.


title: Tulvan tataarit ja baškiirit

text: 1500–1600-luvulle saakka paikallinen väestö harjoitti karjanhoitoa, metsästystä, kalastusta ja mehiläishoitoa. Maanviljely sai johtavan aseman 1800-luvulle ja 1900-luvun alkuun tultaessa. Perinteinen uskonto on sunnalainen islam. Tulvan tataarit ja baškiirit muodostavat valtaenemmistön Bardan piirin asukkaista, minkä ansiosta heillä on vilkasta äidinkielistä kulttuuritoimintaa.


title: Tulva (joki)

text: Tulva (, tataariksi "Tol") on Volgan vesistöön kuuluvan Kaman sivujoki Permin aluepiirissä Venäjällä. Se saa alkunsa aluepiiriin eteläosasta ja laskee Votkinskin tekojärveen Osan kaupungin luona. Joen pituus on 118 kilometriä ja valuma-alueen laajuus 3520 neliökilometriä.


title: Tulva (joki)

text: Joen varrella asuu Tulvan tataareiksi ja baškiireiksi kutsuttu etninen ryhmä.


title: Jukka Heino

text: Jukka Oiva Heino (käyttää nimimerkkiä Jouko Niuha) on suomalainen säveltäjä, sanoittaja ja iskelmälaulaja, jonka ensimmäinen single ilmestyi vuonna 1972 sisältäen kappaleet "Kerran saapui ilta" ja "Näin vaan".


title: Jukka Heino

text: Heino on ollut mukana monilla lastenlaululevyillä ja myös levyttänyt duettoja Dianan kanssa.


title: Jukka Heino

text: Kokemäenjoki-aiheisessa sävellys- ja sanoituskilpailussa Heino nappasi voiton kappaleellaan "Kokemäenjoesta ylpeä".


title: Jukka Heino

text: Seinäjoen tangomarkkinoilla muutama sijoitus vuosien varrella sävellys- ja sanoituskilpailussa.


title: Jukka Heino

text: Jouko Niuha julkaisi vuonna 1993 singlen, joka sisälsi kappaleet "Lamaletkis" ja "Turpaan, turpaan". Vuonna 1995 Niuha osallistui MTV3:n Kiitorata-ohjelmaan, jossa esitti kappaleen "Tupakkahuoneessa". Kappale julkaistiin ohjelmassa esitetyistä kappaleista koostetussa "Kiitorata - 32 uutta sävellystä" -kokoelmalevyllä.


title: Jukka Heino

text: Niuha voitti vuonna 1996 Valkeakoskella Työväen musiikkitapahtumassa järjestetyn pilkkalaulun SM-kilpailut. Myös voitto Keuruun SM-kuplettikisassa on plakkarissa.


title: Jukka Heino

text: Niuhalta on ilmestynyt 2005 myös olutlauluaiheinen "Tuopeissa vaahtoaa"-niminen CD.


title: Yö on hellä (kirja)

text: Yö on hellä () on yhdysvaltalaisen F. Scott Fitzgeraldin vuonna 1934 julkaistu romaani. Se sijoittui 28. sijalle Modern Libraryn 1900-luvun sadan tärkeimmän kirjan listalla. Teos on ilmestynyt suomeksi Pentti Saarikosken kääntämänä.


title: Yö on hellä (kirja)

text: Vuonna 1932 Fitzgeraldin vaimo Zelda oli mielisairaalassa hoidossa skitsofreniasta ja kirjailija itse oli vuokrannut asunnon läheltä, jotta voisi kirjoittaa tarinansa nuoren ja menestyvän psykologin noususta ja tuhosta. Kirja tulisi olemaan Fitzgeraldin ensimmäinen yhdeksään vuoteen, hänen viimeksi kirjoittamansa "Kultahatun" jälkeen, ja viimeinen romaani, jonka hän sai valmiiksi. Työstäessään kirjaa Fitzgerald joutui muutamaan kertaan taloudellisiin ongelmiin ja hänen täytyi lainata rahaa kustannustoimittajaltaan ja agentiltaan, ja kirjoittaa kaupallisia novelleja lehtiin. 1930-luvun alku, jolloin hän kirjoitti "Yö on hellää", oli kaikin puolin hänen elämänsä synkintä aikaa, ja tuo synkkyys on jättänyt jälkensä kirjaankin.


title: Yö on hellä (kirja)

text: Kirjan nimi on otettu John Keatsin runosta ”Oodi satakielelle”.


title: Yö on hellä (kirja)

text: Henry King on ohjannut kirjasta samannimisen elokuvasovituksen, joka sai ensi-iltansa vuonna 1962. Elokuvan pääosia näyttelivät Jennifer Jones ja Jason Robards.


title: Yö on hellä (kirja)

text: Dick ja Nicole Diver ovat hyvin lumoava nuori pariskunta, joka asuu huvilassa Ranskan Rivieralla. He järjestävät upeita illalliskutsuja ja viettävät täydelliseltä vaikuttavaa elämäänsä ystäväpiirinsä kanssa kuluttaen rahaa niin paljon kuin mieli tekee. Nuori näyttelijätär Rosemary Hoyt saapuu Rivieralle äitinsä kanssa. Hän lumoutuu heti sekä Nicolesta että Dickistä, jota kohtaan hän alkaa tuntea syvempiäkin tunteita kuin ihailua. Vähitellen Rosemarystä alkaa tuntua, että kaikki ei ole sitä miltä näyttää, ja Diverit salailevat jotain.


title: Yö on hellä (kirja)

text: Monet ovat kokeneet kirjan perustuvan kirjailijan ystäväpariskuntaan, Gerald ja Sara Murphyyn. Monet yksityiskohdat ulkonäköä myöten täsmäävät heihin. Useimmat Zelda ja Scott Fitzgeraldin ystävistä, Murphyt mukaan lukien, olivat kuitenkin sitä mieltä, että Dick ja Nicole Diverin välinen suhde ja heidän luonteensa ovat hyvin samanlaiset kuin kirjailijan ja tämän vaimon. "Yö on hellä" onkin Fitzgeraldin henkilökohtaisin romaani, jossa hän käsittelee Zeldan mielenterveysongelmia Diverien kautta.


title: Gummerus (täsmennyssivu)

text: Gummerus voi tarkoittaa seuraavia:


title: Nekrasov

text: Nekrasov (), naisilla Nekrasova (Некра́сова) on yleinen venäläinen sukunimi. Se perustuu maalliseen etunimeen "Nekras" (Некра́с), jonka suora merkitys on ’ruma’. Sukunimi voi viitata seuraaviin henkilöihin:


title: Jakub Klepiš

text:
Jakub Klepiš (s. 5. kesäkuuta 1984 Praha, Tšekkoslovakia) on tšekkiläinen jääkiekkoilija ja maailmanmestari, joka siirtyi kaudeksi 2012–2013 KHL-joukkue Lev Prahaan.
Klepiš siirtyi kaudeksi 2001–2002 HC Slavia Prahan junioreista WHL-joukkue Portland Winterhawksiin. Kauden jälkeen Ottawa Senators varasi hänet ensimmäisellä kierroksella 16. varauksena kesällä . Helmikuussa 2003 Klepišin oikeudet kaupattiin Buffalo Sabresille. Senators sai vaihdossa Václav Varaďan ja viidennen kierroksen varausvuoron.


title: Jakub Klepiš

text: Klepiš palasi kaudeksi 2002–2003 kotimaahansa ja Slavia Prahaan. Hän pelasi siellä koko kauden miesten Extraliigan joukkueessa. Klepišin oikeudet kaupattiin maaliskuussa 2004 Washington Capitalsiin vaihdossa Mike Grieriin. Hän siirtyi kaudeksi 2004–2005 Capitalsin organisaatioon ja teki NHL-debyyttinsä kaudella 2005–2006. Klepiš pelasi kauden aikana 25 ottelua tehoin 1+3=4. Hän pelasi enimmäkseen vielä farmijoukkue Hershey Bearsissa, jossa Klepiš voitti Calder Cupin keväällä 2006. Kaudella 2006–2007 hän pelasi 41 ottelua tehoin 3+7=10. Yhteensä Klepiš pelasi NHL:ssä 66 ottelua tehoin 4+10=14 ja jäähyminuutteja tuli 36.


title: Jakub Klepiš

text: Kesken kauden 2007–2008 Klepiš jätti Washington Capitalsin organisaation 19 AHL-ottelun jälkeen ja palasi Slavia Prahaan. Hän voitti keväällä 2008 Tšekin mestaruuden. Klepiš siirtyi kaudeksi 2008–2009 KHL:ään ja Avangard Omskiin. Hän pelasi kauden aikana myös .


title: Jakub Klepiš

text: Klepiš siirtyi kaudeksi 2010–2011 kaksivuotisella sopimuksella Salavat Julajev Ufaan. Hän voitti joukkueessa KHL:n mestaruuden, Gagarin Cupin keväällä 2011. Kesken kauden 2011–2012, lokakuussa 2011, Klepiš siirtyi OHK Dinamo Moskovaan. Moskovan joukkueessa hän voitti toisen KHL:n mestaruutensa. Kauden jälkeen hän siirtyi samassa sarjassa pelaavaan tšekkiläiseen Lev Prahan joukkueeseen.


title: Jakub Klepiš

text: Debyytti Tšekin A-maajoukkueessa Klepišillä tapahtui kaudella 2003–04. Hän on sittemmin kuulunut maajoukkueen vakiokalustoon palattuaan Pohjois-Amerikasta. Klepiš pelasi MM-kilpailuissa vuosina 2008, 2009 ja 2010. Vuonna 2010 hän voitti maailmanmestaruuden.


title: Jakub Klepiš

text: Aiemmin Klepiš on pelannut myös alle 20-vuotiaiden MM-kilpailuissa vuosina 2003 ja 2004. Hän pelasi myös alle 18-vuotiaiden MM-kilpailuissa 2002 voittaen pronssia.


title: Saulkrasti

text:
Saulkrasti on pieni, pientalovaltainen merenrantakaupunki ja kunta Latviassa Riianlahden itärannalla, linnuntietä noin 40 kilometriä Riiasta pohjoiseen.
Vuoden 2012 alussa Saulkrastin kaupungissa arvioitiin olevan 3 303 asukasta; koko Saulkrastin kunnassa (Saulkrastu novads) heitä asui 6 157.


title: Saulkrasti

text: Vuonna 1933 joukko kyliä Riianlahdella liitettiin yhdeksi kunnaksi. Kunnalle annettiin nimi Saulkrasti, joka suomennettuna tarkoittaa "Aurinkorantoja". Vuodesta 1991 Saulkrasti on ollut kaupunki.


title: Saulkrasti

text: Saulkrasti on tunnettu luonnonkauneudesta ja hiekkarannoistaan. Siellä vietetään Saulkrasti Jazz Festivalia.


title: Saulkrasti

text: Kaupungin läpi kulkee Latvian rautateiden junanrata (Saulkrastin rautatieasema). Rataosuus Riiasta kaupunkiin on sähköistetty ja sinne liikennöidään pääkaupungin lähijunin. Hieman radan itäpuolella kaupungin läpi kulkee myös Latvian valtatie A1 (osa Via Balticaa ja eurooppatietä ). Lisäksi kantatie P6 lähtee kaupungista itään ja yhdistää sen valtatiehen A3 Siguldan pohjoispuolella.


title: Prudential Center

text: Prudential Center on monitoimihalli joka sijaitsee Newarkissa, New Jerseyssä. Center toimii NHL-seura New Jersey Devilsin kotihallina.


title: Sian proliferatiivinen enteropatia

text: Sian proliferatiivinen enteropatia eli sian ileiitti (lyh.PPE) on "Lawsonia intracellularis" -bakteerin aiheuttama sikojen suolistotauti, jota esiintyy etenkin vierotetuilla porsailla. "Lawsonia intracellularis" hakeutuu infektoituneen sian suolistoon, etenkin sykkyräsuolen alueelle, jossa se stimuloi suolirauhasten solujen toimintaa. Tämän seurauksena kehittyy erilaisia tautitiloja, joihin liittyvä kuolleisuus vaihtelee. Tyypillisesti nuorilla vieroitetuilla eli alle neljän kuukauden ikäisillä porsailla bakteeri saa aikaan suoliston limakalvon liikakasvua, ja tähän taudinkuvaan liittyvä kuolleisuus on alhaista. Vanhemmilla eli yli neljän kuukauden ikäisillä porsailla liikakasvuun liittyy yleensä verenvuotoja, joka on hengenvaarallisempi tila. Bakteeritulehduksesta voi seurata myös suoliston nekroosi, johon liittyvä kuolleisuus on korkeaa. Kaikkiin tiloihin liittyy tavallisesti suoliston limakalvon villusten rakenteen häviäminen ja suolistotulehdus, etenkin sykkyräsuolen alueella.


title: Sian proliferatiivinen enteropatia

text: Oireina infektoituneilla sioilla on yleensä heikentynyt ruokahalu ja epätasainen kasvu. Lisäksi sioilla esiintyy ripulia, joka on tavallisesti väriltään harmaata ja voi sisältää verta.


title: Kopiokynä

text: Kopiokynä eli kosmoskynä on alun perin kynä, jonka jälki mahdollistaa kopioinnin vesijäljennöksenä eli painamalla kostutettu ohut kopiopaperi alkuperäistä paperia vasten. Kopioitaessa väri siirtyy alkuperäisestä paperista kopiopaperiin. Menetelmä tuotti kopion paperiin peilikuvana, joka voitiin lukea paperin läpi valoa vasten tai läpikuultavaa kopiopaperia käytettäessä valkeaa taustaa vasten. Tämän märkäkopiointiprosessin kehitti James Watt, joka patentoi sen vuonna 1780. Kopiokynän väri sisälsi yleensä kaoliinin ja grafiitin lisäksi veteen liukenevaa aniliiniväriä, joka oli useimmiten metyyliviolettia.


title: Kopiokynä

text: Kopiokynä patentoitiin Englannissa 1874. Petit valmisti ensimmäisen kopiokynän vuonna 1874.


title: Kopiokynä

text: Kopiokynästä on aikaisemmin käytetty myös nimitystä kosmoskynä tai kosmuskynä. Kosmoskynälle on ominaista, ettei jälkeä voi poistaa pyyhekumilla. Tämä ominaisuus mainitaan eräässä patentissa jo vuonna 1877. Sen korvasi sittemmin kuulakärkikynä.


title: Kääpiölepakko

text: Kääpiölepakko ("Pipistrellus pygmaeus") on pienikokoinen siippojen heimoon kuuluva lepakkolaji, jota pidettiin aiemmin samana lajina kuin vaivaislepakko ("Pipistrellus pipistrellus"). Lajit voidaan erottaa toisistaan yleensä vain ultraäänen perusteella. Kääpiölepakkoja tavataan Euroopan alueella ja vaikka sen levinneisyystiedot ovat puuttellisia, lajin tiedetään olevan runsaslukuinen. Kääpiölepakko on ruskea lepakkolaji, ja sen paino on noin viisi grammaa.


title: Kääpiölepakko

text: Kääpiölepakon paino on normaalisti 4–7 grammaa ja siipien kärkiväli vähän yli 20 cm. Turkki on selkäpuolelta vaaleanruskea tai kellertävän punaruskea, vatsapuolelta hieman vaaleampi. Korvat ja siivet ovat vaalean harmaanruskeat ja kuono vaalean punaruskea.


title: Kääpiölepakko

text: Lajin kaikuluotusäänet ovat taajuudeltaan noin 55 kHz.


title: Kääpiölepakko

text: Lajia tavataan vain Euroopassa ja Azerbaidžanin alueella. Vaikka lajia ei ole tunnettu kauaa, ja sen levinneisyyttä koskevat tiedot ovat osin puutteellisia, sen tiedetään kuitenkin olevan runsaslukuinen ja laajalle levinnyt. Skandinaviassa se elää pohjoisempana kuin vaivaislepakko, ja esimerkiksi Ruotsissa se on melko yleinen. Suomessa lajia on tavattu vain satunnaisesti: ensimmäinen havainto on vuodelta 2006 Hangosta. Havainto tuli tosin ilmi vasta vuonna 2007, jolloin kääpiölepakon ääniä tunnistettiin sekä 2006 että 2007 tallennetuilta detektoriaineistoilta. Havaintojen vähyydestä ja lisääntymis- ja talvehtimislöytöjen puuttumisesta huolimatta lajilla saattaa olla Suomessa vakituinen kanta. Uusimpien tutkimusten mukaan Suomessa elävät kääpiölepakot muuttavat talveksi manner-Eurooppaan.


title: Kääpiölepakko

text: Kääpiölepakko on rauhoitettu laji useimmissa maissa, jossa sitä esiintyy, mukaan lukien Suomessa. Sen suojelu on vahvistettu Bonnin ja Bernin yleissopimuksissa. Kääpiölepakko kuuluu myös Euroopan unionin luontodirektiivin IV liitteen mukaisiin suojeltaviin lajeihin.


title: Kääpiölepakko

text: Kääpiölepakko elää yleensä lähempänä vesistöjä kuin vaivaislepakko. Lajille tyypillinen elinalue on kosteikko, muu vesialue tai puita sisältävä ympäristö. Sen tyypillinen ruokavalio koostuu pääosin pienistä kaksisiipisistä hyönteisistä, kuten hyttysistä. Lisääntymispaikkoina kääpiölepakko käyttää usein rakennuksia, mutta talvisista horrostamispaikoista ei ole tietoa.


title: Kainuun puromyllyt

text: Kainuun puromyllyt ovat kainuussa purojen varsille rakennettuja vesimyllyjä. Vanhimmat tiedossa olevat myllyt ovat 1600-luvulta. Osa myllyistä on sijainnut niin pienien purojen varrella, että jauhaminen on ollut mahdollista vain kevät- ja syystulvien aikana. Osa myllyistä on kuitenkin sijainnut suurempien koskien lähellä ja näin ympärivuotisessa käytössä. Sadoista rakennetuista myllyistä osa on säilynyt kunnostettuina.


title: Kainuun puromyllyt

text: Kainuun myllyperinteestä on paljon tutkittua tietoa ja eräs niistä on Museoviraston käynnistämä inventointi 1980-luvulta ja tämä liittyy valtakunnallisesti merkittäviin rakennettuihin kulttuuriympäristöihin. Tässä yhteydessä mainitaan myllyjen määräksi 1800-luvun lopulla peräti 1 210 kappaletta. Aikojen alusta lienee käytetty myllyistä yksinkertaisinta, eli käsikiviä, mutta jo varsin nopeasti kerrotaan kehittyneen hierin- eli härkinmyllyn, koska senkin rakenne oli varsin yksinkertainen. Hierinmyllyssä olikin jo virtaava vesi tarpeen ja siitä kehitys jatkui muunlaisiin vesimyllyihin, kuten siipiratas- ja turbiinimyllyihin , kunnes uudemman ajan myllyt syrjäyttivät vesimyllyt. Kainuussa on entisöity lukuisia vesimyllyjä ja monista niistä on muodostunut varsin suosittuja matkailukohteita.


title: Kainuun puromyllyt

text: Paltamon Kivesjoella oleva Hakasuon myllyn rakennusten kerrotaan valmistuneen 1800-luvun lopussa, joten siinä on jauhettu jyviä reilun sadan vuoden ajan. Muutamia rakennuksi on purettu, mutta myllyn sanotaan olevan vielä toiminnassa. Mylly on hyvin näkyvällä paikalla Manamasaloon vievän tien varrella.


title: Kainuun puromyllyt

text:
Ristijärven Torvenkosken rannalla olevan Karppalan nykyisen myllyn rakensi vanhan hierinkivimyllyn paikalle Kemppaisten seppäsuku 1910-luvun loppupuolella. Samoihin aikoihin rakennettiin myös puinen pato, eli puhekielessä tammi, säännöstelemään veden korkeutta. Uuden myllyn myötä jauhatusnopeus nousi huimaavaksi verrattuna entiseen hierinkivimyllyyn. Mutta vesivoimaa tarvittiin muuhunkin työhön ja myllyn yhteyteen ideoitiin myös pärehöylä, kenttäsirkkeli ja sähkögeneraattori.
Museovirasto entisöi myllyä 1980-luvun lopulla ja sen jälkeen myllyä on käytetty vain tilapäisesti, mutta pärehöylää käytetään kuitenkin säännöllisesti joka kevät.


title: Kainuun puromyllyt

text: Hyrynsalmen Syväjoessa oleva Komulan hierinkivimylly on peräisin vuodelta 1888. Mylly on kaksihaaraisen 12 metrin putouskorkeuden omaavan Komulankönkään pienemmässä haarassa, josta on louhittu myllylle oma väylä, ”rosvohotu”.


title: Kainuun puromyllyt

text: Savijoen hierinkivimylly sijaitsee Ristijärven Pyhännänkylällä. Myllyn rakentamisaika ei ole tiedossa, mutta mylly on ollut lähitalojen yhteisessä omistuksessa ja sillä kerrotaan jauhetun vielä 1990-luvun alussa. Muistitiedon mukaan myllysaunassa on asunut kaksi perhettäkin, ehkä 30-luvun lopun aikoihin. Myllyä korjattiin vuoden 2008 aikana ja paikat ovat nyt hyvässä kunnossa. Mutta jostakin syystä myllyrännin yläpää on jätetty niin korkealle, että veden saanti myllyyn tuskin onnistuu.


title: Kainuun puromyllyt

text: Paltamon Vaarankylän Myllypurossa olevan Rinteen myllyn tarkkaa rakennusaikaa ei tiedetä, mutta myllylle on erotetettu palsta isojaon yhteydessä 1867. Se tiedetään myös, että Myllypurossa on ollut mylly jo vuonna 1847 ja jauhatuspaikkana se on ollut jo 1700-luvulla. Rinteen mylly on hierrinkivimylly tyypiltään ja koski sen kohdalla on jyrkähkö. Rakennusta on kunnostettu 1990-luvun alussa osana Kainuun puromyllyt-projektia ja sen ympäröivä kuusimetsä on rauhoitettu. Myllypuro on ollut sopiva paikka rakentaa myllyjä, sillä suhteellisen lyhyellä matkalla Rinteen myllyn alapuolella on ollut ainakin kaksi myllyä ja pärehöylä, sekä yläpuolella kaksi myllyä. Alajuoksulla ovat olleet Kyömäen mylly, Isokytömäen pärehöylä ja Lanton mylly, sekä yläjuoksulla olleet Mustolan- ja Heiskalan myllyt.


title: Kainuun puromyllyt

text: Pientenkin myllyjen toimintaan vaikutti toisen maailmansodan aika Kainuussa, kuten muuallakin Suomessa, kansanhuolto nimittäin sinetöi myllyt säännöstelläkseen elintarvikkeiden jakelua korteilla jokaiselle määrätyn kuukausiannoksen, sekä estääkseen niiden päätymistä mustaan pörssiin. Myllyjen tuli pitää tarkka kirjanpito jyvien määrästä, lajista ja jauhattajista. Mutta kuten aina, tässäkään tapauksessa valvonta ei ollut aukoton, kaikki myllyt eivät olleet edes kansanhuollon tiedossa. Mutta kekseliäs kansa tiesi konstit kiertää sinetöinti, purettiin kivijalkaan reikä, otettiin ovi auki saranapuolelta ja monia muita tapoja käytettiin.


title: Kainuun puromyllyt

text: Kainuussa on myös pitänyt rakentaa jonkun verran tuulimyllyjä, koska sopivaa virtaavaa vesistöä ei ole ollut tarpeeksi lähellä. Näin lienee ollut Kainuun eteläosien tasaisissa maastoissa, vaarojen laella ja joskus järvienkin rannoilla, kuten Oulu- ja Kiantajärvellä. Kainuun tuulimyllyjen historia ulottunee aina 1800-luvun alkupuolelle.


title: Communion

text: Communion tai Antiphone ad Communionem on katolisen kirkon messun osa, joka alun perin laulettiin ihmisten osallistuessa ehtoolliseen. Communion on messun neljästä muuttuvasta osasta ("Missa Proprium") viimeinen. Ennen Vatikaanin toista kirkolliskokousta "Communion"-osa oli lyhentynyt huomattavasti alkuperäisestä ja yleensä vain pappi luki sen ehtoollisen jakamisen jälkeen, vaikka se edelleen saatettiin joskus myös laulaa. Nykyisin antifoni lauletaan jälleen ehtoollisen jakamisen aikana. Jos messussa ei ole laulajia, lukija tai kirkkokansa lukee sen. "Communionin" teksti on tavallisesti Raamatun jae ja se viittaa käsillä olevaan juhlaan tai messun toimittamisen perusteeseen.


title: Communion

text: Alkuperäisessä muodossaan "Communion" osa on säilynyt vain sielunmessussa, jossa ensimmäisen säkeen ("Lux aeterna") jälkeen tulee antifoni "Cum sanctis tuis", sitten viimeinen säe sielunmessun "Introitus"-osasta ("Requiem aeternam") ja lopuksi antifoni kerrataan.


title: Naval Criminal Investigative Service

text: Naval Criminal Investigation Service eli NCIS on Yhdysvalloissa liittovaltion poliisiviranomainen, joka tutkii laivaston ja merijalkaväen toiminnassa tapahtuneita rikoksia. NCIS osallistuu myös terrorismin torjuntaan. NCIS koostuu 2 400 työntekijästä, joiden asemapaikkoja on yli 40 maassa.


title: Naval Criminal Investigative Service

text: NCIS:tä on tehty myös televisiosarja, "NCIS Rikostutkijat", josta on tehty kaksi spin-off -sarjaa: "" ja "".


title: Hollolan kulttuuritie

text: Hollolan kulttuuritie on matkailureitti, jonka varrella kulkee pyörätie pitkiä osuuksia. Sen muodostavat Lahden keskustasta Hollolan kirkonkylään johtava, Vesijärven rantaa myötäilevä Rantatie eli yhdystie 2956 sekä Hollolan kirkonkylästä Viipurin yliselle tielle, nykyiselle valtatie 12:lle vievä yhdystie 3161, Kirkkotie.


title: Hollolan kulttuuritie

text: Reitti alkaa Lahden keskustasta linja-autoaseman eteläpuolella olevasta kiertoliittymästä, jonka kautta kulkee seututie 140 (entinen valtatie 4, kiertoliittymästä koilliseen Lahdenkadun ja lounaaseen Hollolankadun nimisenä) ja josta itään johtaa Aleksanterinkatu ja länteen Jalkarannantie. Reitti alkaa tästä kohdasta Jalkarannantietä pitkin.


title: Hollolan kulttuuritie

text: Nykyinen Lahden keskusta oli aikoinaan Hollolan pitäjään kuulunut Lahden kylä. Hollolan kulttuuritie alkaa sieltä, ja sen alkuosa kulkee Jalkarannantietä pitkin. Lahden linja-autoasema jää kulttuuritien pohjoispuolelle, ja sen eteläpuolella on Shellin huoltoasema, joka toimii liikenneaseman tapaan kahvilana, mutta jossa on edelleen auton automaattipesumahdollisuus. Shellin aseman länsipuolelta sen ja Lahden urheilutalon välistä on purettu Esson ja Teboilin huoltoasema, minkä vuoksi paikalle on jäänyt runsaasti pysäköintitilaa pääasiassa Lahden urheilutalon käyttäjiä varten niin kuin linja-autoaseman pysäköintialueellakin.


title: Hollolan kulttuuritie

text: Lahden linja-autoaseman takana pohjoisessa on Fellmanin kartano, joka toimii Lahden kaupunginmuseon päänäyttelypaikkana. Sen eteläpuolella ja kulttuuritien pohjoispuolella on ensiksi Lahden kisapuisto ja lännempänä kiertoliittymän ympärillä Lahden urheilutalo sekä Pikku-Vesijärven puisto, jossa ja myös Kariniemessä on puulajipuisto, arboretum. Pikku-Vesijärven puistossa ovat myös Lahti Energian vesiurut sekä itsenäisyyden juhlavuodeksi 1977 istutettu visakoivu muistolaattoineen.


title: Hollolan kulttuuritie

text: Vesijärven rannassa Jalkarannantie ylittää suojatien länsipuolelta entisen ratapenkeren, joka on muutettu Lahden stadionilta Vesijärven satamaan johtavaksi kävely- ja pyörätieksi.


title: Hollolan kulttuuritie

text: Tie jatkuu alenevana Teivaan vedenottamon pohjoispuolelta ja Vesijärven etelärannan eteläpuolelta Teivaan venesataman ohitse Pallaksenrannan kiertoliittymään.


title: Hollolan kulttuuritie

text: Tie jatkuu korkealla kohti Tapanilaa, jossa se laskeutuu jälleen Vesijärven rannan tasolle. Tapanilaan laskeutuvan tien eteläpuolella, vasemmalla puolella, on entinen Jalkarannan kansakoulun paikka ja oikealla puolella on Myllysaari, johon johtaa kaksi peräkkäistä siltaa. Myllysaari on Lahden purjehdusseuralle siirtynyt saari, josta on löydetty muinaisjäännöksiä. Myllyn paikkana on käytetty Myllysaaren eteläpuolella olevaa pientä saarta, josta 1900-luvun alussa tuli huvitilaisuuksien järjestämispaikka.


title: Hollolan kulttuuritie

text: Jalkarannantien eteläpuolella on Sammalsuonkatu, joka on nykyään ainoa Jalkarannasta valtatie 12:lle johtava tie, sillä toinen aikaisempi reitti on katkaistu Läntiselle hautausmaalle johtavaksi umpikujaksi. Myös Sammalsuonkadun liikennettä on muutettu kumpareiden ja liikenteenjakajien avulla. Sammalsuonkadun ylitse on rakennettu kaksi hirsistä jalankulkusiltaa pururadan ja hiihtoladun käyttäjien turvaksi.


title: Hollolan kulttuuritie

text: Jalkarannantie nousee Vesijärven tasosta Kankolassa, jossa on tien pohjoispuolella Kankolankatu ja ostoskeskus sekä eteläpuolella Jalkarannan koulu, Tapanilan vanhainkoti ja sairaala.


title: Hollolan kulttuuritie

text: Toinen Kankolan alueen tienristeys on Kiikkulan tienristeys, mihin liittyvä Kiikkulankatu johtaa myös Vesijärven rantaan.


title: Hollolan kulttuuritie

text: Tie jatkuu länteen nousten jälkeen harjulle Korpikankareelle ja Rautakankankareelle, jonka länsipuolella tie laskee jälleen Vesijärven rannan tasolle Messilässä, jossa on Camping Messilä rannalla ja Messilän mäen päällä Messilän kartano. Camping Messilässä toimii elintarvikekioskin tasoinen kauppa, Messilän venesatama ja avoin langaton lähiverkko, jonka SSID on CampingMessila. Alueella on runsaasti asuntovaunuasukkaita. Kesällä maanantaita lukuun ottamatta rannasta järjetetyään linjaliikennettä Vesijärven poikki aikataulun mukaan Lahteen, haluttaessa myös Enonsaareen Messilän satamasta.


title: Hollolan kulttuuritie

text: Messilästä tie johtaa Kutajärvelle, jossa on lintutorni. Tornin pysäköintialueelta rantaan johtava tie on suljettutukittu betonisin estein ajoneuvoilta. Autolla lähimmäksi lintuhavaintotornia pääsee ajamalla edemmäs Ehtootie 26:een Hollolan vanhainkodin rakennuksille, joiden kaakkoiskulmasta Kutajärven suuntaan johtavan tien päätepisteeseen voi pysäköidä. Kutajärven lintutorni sijaitsee Kuivasniemen kärjessä. Länsipääm rannassa on kahlaajia ja vesilintuja.


title: Hollolan kulttuuritie

text: Kutajärvi kuuluu Kutajärven alue-nimiseen Natura 2000-luonnonsuojelualueeseen.


title: Hollolan kulttuuritie

text: Messilän jälkeen tie jatkuu miltei Vesijärven rannan tasoisena Pyhäniemeen saakka, jossa on Pyhäniemen kartano. Kartanossa järjestetään vuosien tauon jälkeen taidenäyttelyitä ja muita kulttuuritilaisuuksia. Pyhäniemen kartanon pohjoispuolella olevalla Vesijärven lahdella talvisodan aikana toimi Pyhäniemen lentokenttä. Pyhäniemen pohjoispuolella on Kotomäki-niminen huvila-asutusalue.


title: Hollolan kulttuuritie

text: Tie jatkuu Hollolan kirkonkylään, jossa on Hollolan kunnantupa, Hollolan keskiaikainen kivikirkko, Hentilän talomuseo, Hollolan kotiseutumuseo, Kapatuosian linnavuori sekä matkan päässä Parinpellon leirikeskus. Kylässä on myös Osuuskauppa Hämeenmaan Sale, joka rakennettiin lakkautetun osuuskaupan myymälän tilalle uudisrakennukseen. Osuuskauppa Hämeenmaan lakkautetun myymälän, jonka on korvannut kauempana oleva Sale, ja Hollolan kunnantuvan välissä on museoitu puhelinkioski ja kioski, joka juhli 2009 viisikymmenvuotista toimintaansa. Näistä rakennuksista länteen on miniatyyrinaivisti Asta Pulkkisen taideateljee. Osuuskauppa Hämeenmaan entinen kauppa edustaa tyyliltään 1930-luvun funktionalismia.


title: Hollolan kulttuuritie

text: Hollolan kunnan nykyinen kuntakeskus sijaitsee Salpakankaalla valtatie 12:n varrella.


title: Hollolan kulttuuritie

text: Hollolan kirkonkylässä on myös ollut osuuspankki, jonka alkuperäinen rakennus on purettu. Purkamisen jälkeen pankki toimi uudisrakennuksesta, mutta nykyisin se on lopetettu. Kirkonkylässä on myös Kirkonlahden venesatama Hollolan pappilan rannassa. Hollolan pappilasta Elias Lönnrot lähti 1827 ensimmäiselle runonkeruumatkalleen.


title: Hollolan kulttuuritie

text: Heinäkuun 25.–27. päivinä 2010 järjestettiin kirkonkylässä kahdeksas Hollolan keskiaikatapahtuma, jossa teemana oli roomalaiskatolisen kirkon pyhimys Katariina Aleksandrialainen. Hollolan keskiaikainen kivikirkko on nimetty pyhän Marian mukaan, mutta Hämeessä lähin Katariina Aleksandrialaiselle nimetty kirkko on Lammin kirkko Hollolan keskiaikainen kivikirkko on tiekirkko, jossa on päivystää opas.


title: Hollolan kulttuuritie

text: Hollolan kirkonkylästä etelään kulttuuritie jatkuu yhdystietä 3161 eli Kirkkotietä pitkin kohti valtatietä 12. Sen länsipuolella on Harjulan tanssilava, Kiikunlähteelle vievä tie, Hollolan sodanaikainen lentokenttä ja itäpuolella Hämeen Rykmentin hallinnoima Suomen puolustusvoimien Hälvälän ampumarata. Ampumaradan tapaan myös lentopaikaksi myöhemmin määritelty Hollolan lentokenttä on sotilasaluetta, jolla saa liikkua vain Hämeen Rykmentin komendantin luvalla. Alueen opastaulu näkyy kuitenkin tielle, mistä näkyy hiekkakentän kiitoteiden sijoittelu. Kentällä on järjestetty seuroja ja Kalevan kisat.


title: Hollolan kulttuuritie

text: Tie kulkeen Työtjärven länsipuolelta ja liittyy valtatie 12:n entiseen Kukonkoivu-Soramäki-Salpakangas -linjaukseen Vesalassa.


title: Hollolan kulttuuritie

text: Yhdystie 3161:sta eli entisestä Tampereentieltä pohjoiseen sijaitsee Hakosillantien risteys, josta Hakosillantietä pitkin mentäessä on tien itäpuolella Kirkk'ailan kalmisto ja Kankaantaan kyläryhmä, minkä paikalle Hollolan evankelis-luterilainen seurakunta on 1938 pystyttänyt muistomerkin. Kalmiston on päätelty olleen käytössä noin vuosina 1050-1300, mutta ei tiedetä, oliko se roomalaiskatolisen vai ortodoksisen kirkon käytössä. Kalmiston vuoksi paikalla on uskottu olleen Hollolan seurakunnan ensimmäisen kirkon.


title: Teivaan venesatama

text: Teivaan venesatama on Lahden kaupungin eteläisin venesatama, joka sijaitsee Jalkarannantien varrella Pikku-Vesijärven puiston länsipuolella. Teivaan venesataman ja puiston erottaa toisistaan entinen Vesijärven rautatieasemalta johtaneen rautatien penkka, jonka on muutettu kävely- ja pyörätieksi. Penkan alitse kulkee kevyen liikenteen alikulkutunneli. Teivaan venesatamassa on 530 venepaikkaa moottori- ja purjeveneille, 72 paikkaa soutuveneille, sekajätepiste, pilssivesien- ja septitankkien tyhjennysmahdollisuus, juomavesi ja laiturisähkö, veneiden vesille laskua varten betoniluiska ja koirien uimapaikka.


title: Teivaan venesatama

text: Teivaan venesatamasta liikennöi ennen Jyväskylään Tehi. Nykyään alueella on ravintola Lokki, jossa on avoin langaton lähiverkko. Sataman osoite on Jalkarannantie 15, 15110 LAHTI.


title: Niemen venesatama

text: Niemen venesatama on Lahden kaupungin pohjoisin venesatama. Se sijaitsee Niemen kaupunginosassa. Se sijaitsee Vesijärven sataman ja Lahden Polttimon pohjoispuolella. Niemen venesatamassa on ravintola ja veneenmyyntipiste. Sen läheisyydessä laitureiden päässä on myös melontamuseo. Niemen venesatamassa on 540 paikkaa moottori- ja purjeveneille sekä 125 paikkaa soutuveneille. Siellä on myös polttoaineen myynti veneille, telakka-alue ja talvisäilytysalue kuin myös koirien ulkoilutuspaikka. Alueella sijaitsee myös Päijät-Hämeen pelastuslaitoksen Lahden toinen paloasema.


title: Niemen venesatama

text: Niemen venesatamasta on näköala Vesijärven suurille saarilla ja Mukkulan kartanon rantaan.


title: Niemen venesatama

text: Niemen sataman alueelle on 2011 perustettu Suomen moottoripyörämuseo.


title: Helmuth Duckadam

text: Helmuth Duckadam (s. 1. huhtikuuta 1959 Arad, Romania) on romanialainen jalkapallomaalivahti.


title: Helmuth Duckadam

text: Hän pelasi Constructorul Aradissa 1977–1978, UTA Aradissa 1978–1982, Steuaua Bukarestissa 1982–1986 ja Vagonul Aradissa 1989–1991. Hän tuli tunnetuksi, kun Steuaua Bukarest voitti Euroopan cupin 1986, kun se kaatoi Sevillassa pelatussa loppuottelussa FC Barcelonan 2–0. Duckadam torjui ennätykselliset neljä rangaistuspotkua. Hänet palkittiin pelin parhaana, ja hän pääsi 9 parhaan jalkapalloilijan joukkoon Euroopassa.


title: Helmuth Duckadam

text: Duckadam joutui terveydellisistä syistä päättämään huippu-uransa pian loppuottelun jälkeen. Tarinan mukaan Duckadam ei suostunut kehotuksista huolimatta luovuttamaan palkintoaan Mercedes-Benziä presidentti Nicolae Ceausescun Valentin-pojalle, jolloin Romanian turvallisuuspoliisi murskasi miehen käsien luut esittäen syyksi meduusan aiheuttamaa kuoliota. Duckadam on itse kiistänyt tämän version.


title: Helmuth Duckadam

text: Vuoden 1989 vallankumouksen jälkeen hän pääsi pelaamaan pieneksi aikaa takaisin toiselle tasolle. Sen jälkeen hän on tullut tunnetuksi poliitikkona ja kirjailijana. Hänet myös on palkittu uudelleen saavutuksistaan ja häneen kohdistunut teko on tuomittu. Hänestä on tullut poliisin majuri kotikaupungissaan Semlacissa ja kaupungissa on hänen nimeään kantava jalkapallokoulu. Duckadamilla on vaimo Ildiko ja tytär Brigitte.


title: Helmuth Duckadam

text: Vuonna 2005 suomalainen Yö-yhtye levytti hänestä kertovan Jussi Hakulisen laulun "Ducadam".


title: Asperula taygetea

text: Asperula taygetea on matarakasvien heimoon ja marattien sukuun kuuluva kasvi. Kasvi kukkii huhtikuusta kesäkuuhun.


title: Asperula taygetea

text: "Asperula taygetea" kasvaa 150–250 metrin korkeudella kivien halkeamissa ja kalkkikivijyrkänteillä. Laji on eteläisen Egeanmeren alueen kotoperäinen laji. Lajia tavataan Kreikassa Kreetan saaren länsiosassa, Peloponnesoksen niemimaalla, Kytheran saarella sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella.


title: Asperula taygetea

text: Kasvi on suojeltu Kreikan presidentin asetuksella (67/1981).


title: Isomesitangara

text: Isomesitangara ("Cyanerpes cyaneus") on laajalla alueella Keski- ja Etelä-Amerikassa tavattava tangaroihin kuuluva varpuslintu.


title: Isomesitangara

text: Kooltaan isomesitangara on 11–13 cm pitkä, lyhytpyrstöinen ja pitkä- sekä käyränokkainen lintu. Koiras on pesimäasussaan väritykseltään pääosin sinisen ja mustan kirjava. Selkä ja siivet ovat mustat ja siivissä on sininen raita. Pää on mustaa maskia lukuun ottamatta sininen. Päälaen höyhenet ovat vaaleanturkoosit. Siipien alustojen keltaiset höyhenet näkyvät vain lennossa. Koiraan jalat ovat punaiset. Pesimäajan ulkopuolella koiras on väritykseltään vihreä ja muistuttaa naarasta, mutta sen selkä on musta. Naaras on väritykseltään vaalean mintunvihreä ja sen kellertävässä vatsassa on vihreitä juovia. Naaraan jalat ovat väriltään punertavat.


title: Isomesitangara

text: Keski-Amerikassa isomesitangaran levinneisyysalue ulottuu Meksikosta Panaman. Lisäksi lajia tavataan muun muassa Kuubassa, Alankomaiden Antilleilla ja Trinidadissa ja Tobagossa. Etelä-Amerikassa lajia tavataan Venezuelassa, Boliviassa, Amozonasin alueen Brasiliassa, Surinamessa, Guayanassa ja Ranskan Guayanassa. Lajin elinympäristöä ovat monenlaiset trooppiset metsät. Lajia tavataan niin kuivissa, kosteissa kuin märissäkin metsissä ja metsien reunamailla. Isomesitangaran elinympäristöt sijaitsevat yleensä alle 1 100 metrin korkeudella merenpinnasta.


title: Isomesitangara

text: Isomesitangarat liikkuvat useimmiten ryhminä tai liittyneinä sekaparviin. Linnun ravinnosta suurimman osan muodostaa kukkien mesi. Lisäksi laji syö hedelmiä ja marjoja sekä puiden lehvästöistä hyönteisiä ja hämähäkkejä.


title: Isomesitangara

text: Isomesitangaran pesimäkausi kestää tammikuulta heinäkuulle. Kuppimainen pesä sijaitsee puussa ja naaras munii kaksi valkoista, leveämmästä päästään ruskeapilkullista munaa.


title: Aivastustauti

text: Aivastustauti eli atrofinen riniitti on sioilla esiintyvä ylähengitysteiden sairaus, jonka aiheuttajia ovat "Bordetella bronchiseptica" ja toksiset "Pasteurella multocida" -kannat. Toksiset "Pasteurella multocida" -kannat tuottavat toksiineja, jotka estävät osteoblastien toimintaa ja stimuloivat osteoklastien toimintaa kärsän luissa. Seurauksena on kärsän väliseinän rappeutuminen ja nenäkuorikon surkastuminen. Kasvavilla sioilla aivastustauti voi aiheuttaa koko kärsän vinoutumista ja lyhentymistä.


title: Aivastustauti

text: Yleisimmät oireet aivastustautia kärsivillä sioilla ovat aivastelu, yskiminen ja nenävuoto. Myös kyynelkanavan tukkeutuminen on tavallista, jolloin kyynelneste ei pääse poistumaan normaalia reittiä vaan tahrii silmäkulmat.


title: Aivastustauti

text: Tavallisimpia avauslöydöksiä aivastustaudista kärsineellä sialla on nenän väliseinän epänormaali asento ja rappeutuminen sekä nenäkuorikoiden surkastuminen. Vakavimmissa tapauksissa nenäkuorikot voivat puuttua kokonaan. Lisäksi nenäkuorikoiden pinnalta voi joissain tapauksissa löytää märkäeritettä. Nenän epiteeleissä saatetaan havaita hyperplasiaa tai metaplasiaa.


title: Petr Frydrych

text: Petr Frydrych (s. 13. tammikuuta 1988 Klatovy) on tšekkiläinen keihäänheittäjä.


title: Petr Frydrych

text: Vuonna 2005 hän sijoittui alle 18-vuotiaiden MM-kilpailuissa yhdenneksitoista. Vuonna 2006 hän karsiutui alle 20-vuotiaiden MM-kilpailuissa ja vuonna 2007 hän sijoittui yhdeksänneksi alle 20-vuotiaiden EM-kilpailuissa. Vuonna 2009 hän voitti hopeaa alle 23-vuotiaiden EM-kilpailuissa. Berliinin MM-kilpailuissa 2009 hän sijoittui kymmenenneksi, samoin Barcelonan EM-kisoissa 2010. Daegun MM-kilpailuissa 2011, Helsingin EM-kisoissa 2012, Lontoon olympialaisissa 2012, Zürichin EM-kilpailuissa 2014 ja Pekingin MM-kilpailuissa 2015 hän karsiutui loppukilpailusta. Rio de Janeiron olympialaisissa 2016 han sijoittui 12:nneksi.


title: Petr Frydrych

text: Frydrych saavutti Lontoon MM-kilpailuissa 2016 pronssia ennätystuloksellaan 88,32.


title: Petr Frydrych

text: Frydrychiä valmentaa Jan Železný.


title: Kia Venga

text: Kia Venga on korealaisen autonvalmistaja Kian valmistama pikkuauto. Kia itse luokittelee auton pieneksi tila-autoksi. Virallisesti auto lasketaan B-segmenttiin kuuluvaksi, vaikka onkin ulkomitoiltaan, raideleveydeltään, sekä akseliväliltään erittäin lähellä C-segmentin hatchback-mallisia autoja. Auto tarjoaakin ulkomittoihinsa ja etenkin kokoluokkaansa nähden loisteliaat sisätilat ja suurehkon tavaratilan. Tilantuntuun auttaa korin suuri, tila-automainen korkeus. Auto on myös muunneltavissa erittäin monipuolisesti sen mukaan, onko tarkoituksena kuljettaa ihmisiä vai tavaroita. Kilpailijoiksi Kia mainitsee mm. Citroen C3 Picasson, Opel Merivan sekä Nissan Noten. Myös Honda Jazzia on usein verrattu Vengaan, vaikka todellisuudessa on tätä huomattavasti pienempi auto.


title: Kia Venga

text: Venga julkistettiin Frankfurtin autonäyttelyssä syyskuussa 2009. Vengaa edelsi lehdistölle esitelty Kia No3 Concept Car. Teknisesti auto perustuu sisarmalli Hyundai i20:en rakenteeseen. Samaa perusrakennetta käyttää myös valmistajan pieni crossover-malli Kia Soul. Mallivuodeksi 2011 esiteltiin myös saman konsernin Hyundai ix20, joka on hiukan erilaisesta ulkonäöstään ja muutamasta varuste-erosta huolimatta likimain sama auto kuin Venga. Lisäksi syksyllä 2011 myyntiin tullut uuden sukupolven Kia Rio on myös teknisesti edellä mainittujen sukulaisauto perustuen samaan "pohjalevyyn". Vengaa valmistettiin alkujaan Nošovicessä Tšekin tasavallassa mutta tuotanto siirtyi vuoden 2011 aikana vähitellen Slovakian Zilinaan samalla tehtaalle, jossa cee´d valmistetaan. Auton koripellit ovat prässätty alusta lähtien Zilinassa.


title: Kia Venga

text: Mallivuodeksi 2012 auto sai pienen face-liftin. Äänieristyksen kehuttiin parantuneen ja sivuvilkut siirtyivät nykymuodin mukaisesti sivupeileihin. Lisäksi etumaski, sekä mittaristo saivat uutta ilmettä. Mallistoon tuli myös varusteparannuksia.


title: Kia Venga

text:
Auton tullessa markkinoille, se testattiin melko pian uudistuneessa, vaatimuksiltaan kiristyneessä Euro ncap:n törmäystestissä, jossa heltisi 4 tähteä. Kia ei ollut tyytyväinen tulokseen, vaan paranteli loppukesästä 2010 muutamia yksityiskohtia - etenkin takamatkustajien osalta, joiden ansiosta tulos nousi uusintatestissä täyteen 5:een tähteen. Valmistusnumero kertoo onko auto 4 -vai 5 tähtinen.
Pientä kohua aiheutti ensimmäisen testin yhteydessä havaittu pieni repeämä toisessa etuturvavyössä. Syyksi paljastui vyön joutuminen törmäyksessä terävän istuinkiskon väliin. Kia kutsui kaikki asiakkaille toimitetut autot korjaukseen ja tuotannossa korjaus tehtiin välittömästi ennen autojen toimituksia. Ongelma ratkaistiin etuturvavöiden alaosiin asennetuilla muovisuojilla/ohjaimilla.
Suomen malliston turvallisuusvarusteisiin kuuluvat mm. etu, sivu, sekä ikkunaturvatyynyt. Etuistuimissa on niskaretkahdusvammoja ehkäisevät aktiiviset niskatuet. Autossa on nykytapaan lukkiutumattomat jarrut hätäjarrutustehostuksella sekä sähköisellä jarrupaineen jaolla. Levyjarrut löytyvät jokaisen pyörän yhteydestä. Myös ajonvakautus ESC, luistonesto, sekä mäkilähtöavustin ovat kaikissa Venga-malleissa vakiovarusteita. Etuturvavöille on muistuttimet ja etumatkustajan puoleisen etuturvatyynyn voi tarvittaessa kytkeä virta-avaimella pois käytöstä.


title: Kia Venga

text: Vengassa on ollut Suomen markkinoiden alusta lähtien 7 vuoden/ 150 000 km:n tehdastakuu. 3 ensimmäistä vuotta takuusta ovat olleet ilman kilometrirajaa. Audiolaitteistolle, ilmastoinnin kylmäaineelle sekä alkuperäiselle tehdasakulle on oma rajoitettu lyhyempi takuu. Maalitakuu on 5 vuotta ja puhkiruostumattomuustakuu 12 vuotta.


title: Kia Venga

text:
Hinta Suomessa oli myyntiin tullessa alkaen 17300 euroa. Varustelun lähtötasona on aina EX, joka Kian tapauksessa tarkoittaa hieman tavallista korkeampaa varustelua. Loppuvuodesta 2011 hinnastoon tuli myös EX:ääkin ylellisempi TX-varustelutaso. TX-varustelu on saatavissa vain 1,6-litraisten moottorien yhteyteen. Vakiona autossa ovat jo EX-tasosta lähtien mm. ajonvakautus, manuaali-ilmastointi, mäkilähtöavustin, 6 turvatyynyä, aktiiviset niskatuet, nahkainen ohjauspyörä audiosäätimin, takamatkustajien keskikyynärnoja, kyynärnoja kuljettajalle (mallivuodesta 2012), lämmitettävä tuulilasin alareuna, ajotietokone, saattovalot, tervetulovalot (mallivuodesta 2012), sumuvalot sekä vähintään usb/aux-liitimillä varustettu audiojärjestelmä. Lisäksi varusteisiin kuuluu kauko-ohjattu keskuslukitus uudelleenlukitusviiveellä, sekä Kian tapaan murtohälytin.
Varustelua voi kasvattaa erilaisilla varustepaketeilla joihin kuuluvat valinnan mukaan esim. kaksiosainen avattava panoraamakatto, vakionopeudensäädin nopeuden rajoittimella (mallivuodesta 2012 lähtien vakiovaruste), näyttävemmät rengas/vanne-sarjat, tummennetut takalasit, ilmastoinnin automatiikka, erilaiset ulkokoristeet, integroitu navigointilaitteisto yms.


title: Kia Venga

text: Auton jälleenmyyjäketju Delta-Auto lanseerasi Vengaa humoristisella sloganilla "Mersun tilat, Yariksen hinta!".


title: Kia Venga

text:
Muualla Euroopassa Vengasta on saatavilla niin Suomen EX-tasoa kuin jopa TX:ääkin varustellumpia -kuin reilusti vaatimattomampiakin varustetasoja. Esimerkiksi päästöjä vähentävä EcoDynamics-paketti, ESC-ajonvakautusjärjestelmä, korinväriset ovenkahvat, sumuvalot tai vaikkapa nahkaratti audiosäätimin eivät kuulu vakiovarusteluun kaikissa Euroopan maissa.
Toisaalta Vengaa saa monissa halvemman autoveron maissa mm. usean värisillä nahkasisustuksilla, taustapeiliin integroidulla peruutuskameralla, navigattori-viihdekeskuksilla ja monilla muilla mukavuusvarusteilla, joita ei ole korkean autoveron takia järkevää tuoda Suomeen. Auton hinta nousisi liian korkeaksi. Myös moottoripaletti on Keski-Euroopassa toistaiseksi Suomen mallistoa laajempi, mm. dieseleitä on saatavissa useampina tehoversioina kuin Suomessa.


title: Kia Venga

text: Turbodieselien yhteydessä lyhenne WGT tulee sanoista "Waste Gate Turbocharger" joka tarkoittaa, että ahtimen yhteydessä on elektronisesti ohjattu hukkaportti. VGT on puolestaan lyhenne sanoista "Variable Geometry Turbocharger" joka tarkoittaa, että turboahtimen siivet ovat muuttuvageometriset. Turbodieselit kuuluvat Kian vähäpäästöiseen U2 dieselmoottoriperheeseen. Dieseleissä on moderni Boschin valmistama yhteispainesuoraruiskutus, Garret Honeywellin turboahdin, välijäähdytin, sekä 16 venttiilinen sylinterinkansi kahdella nokka-akselilla. Myös moottorinohjausjärjestelmä on Vengan kaikissa moottoreissa Boschin käsialaa.


title: Kia Venga

text:
1,4-litrainen U2 pikkudiesel on ensimmäistä kertaa Kian nokalla Vengan yhteydessä, mutta samaa konsernimoottoria käytetään myös Hyundai i20:ssä, sekä Vengan sisarauto Hyundai ix20:ssä. Myös syksyllä 2011 myyntiin tullut uuden sukupolven Kia Rio on saatavilla em. moottorilla. Maailmalla dieseleistä on saatavilla myös eritehoisia versioita, mm. 1,4-litrainen crdi on saatavissa useissa maissa 75 hevosvoiman "low power" -versiona. Suomen tuontiohjelmassa dieseliä haluaville oli alkuun saatavilla vain 1,4 CRDi 90 hevosvoiman versiona, mutta loppuvuodesta 2011 moottorivalikoimaa kasvatettiin cee´distä ja Soulista tutulla 1,6 litraisella 128 hevosvoiman U2 CRDi:llä. Diesel-moottorien yhteydessä on 6-vaihteinen manuaalivaihteisto. Bensiinimoottoreista 1,4-litrainen on 5-vaihteinen manuaali ja 1,6-litrainen on saatavilla 6-vaihteisella manuaalivaihteistolla tai 4-pykäläisellä perinteisellä automaattivaihteistolla.
16 venttiilisissä bensiinimoottoreissa on muuttuva imuventtiilien ajoitus. Sekä bensiini -että diesel-moottoreissä jakopää on hoidettu huoltovapaalla ketjulla. Huoltoväli Vengalla on aina moottorista riippumatta 20 thkm/ 1 vuosi.


title: Kia Venga

text: Etuakselistossa on McPherson-joustintuet ja takana perinteinen pienemmistä autoista tuttu yhdysheiluriakselisto. Ohjaus on ajonopeuden mukaan sähköisesti tehostettu. Levyjarrut ovat niin edessä kuin takanakin, käsijarrulle on oma erillinen rumpunsa.


title: Kia Venga

text: Suomessa Vengan kaikki manuaalivaihteiset mallit ovat aina "EcoDynamics"- varusteltuja sisältäen pysäytys-käynnistysautomatiikan eli Kian kielellä ISG:n (idle stop & go), jarrutusenergian talteenoton, sekä hiukkassuodattimen diesel-moottorien yhteydessä. Myös renkaat ovat peruskoossaan vierinvastukseltaan matalat. Lisäksi mittaristossa on vaihdeopastin, joka suosittelee kuhunkin ajotilanteeseen sopivinta taloudellisinta vaihdetta. 1,6-litraisen bensiini-automaattiversion yhteydessä ei toistaiseksi ole EcoDynamics-varustelua.


title: Kia Venga

text: Auto on osallistunut useisiin lehtien -ja nettisivustojen koeajoihin, sekä muutamiin vertailuihin. Autoa on erityisesti kiitelty loistavista takatiloista ja hyvistä muuntelumahdollisuuksista. Korkea istuma-asento ja sen tuoma helppokulkuisuus autoon on myös poikkeuksetta kerännyt kiitosta. Sitä vastoin kolmiomainen isommista tila-autoistakin tuttu lisäikkuna etupilarissa on jakanut koeajajien mielipiteitä. Myös auton ostohinnalle saatua vastinetta on lehdistössä yleisesti pidetty hyvänä. Auton antamaa laatuvaikutelmaa on myös kehuttu varsin kelvolliseksi. Kritiikkiä on eri yhteyksissä jaettu hieman tunnottomasta ohjauksesta, ääritilannekäytöksestä, jousituksen kantavuudesta isommilla kuormilla, sekä alakierroksilla ponnettomasta 1,4 CRDi-dieselistä.


title: Victory-alus

text: Victory-alus oli Yhdysvalloissa toisen maailmansodan aikana rakennettu rahtilaivatyyppi. Alustyyppi kehitettiin korvaamaan saksalaisten sukellusveneiden aiheuttamia tappioita liittoutuneiden kauppalaivastolle ja se suunniteltiin mahdollisimman halvaksi valmistaa. Victory perustui aikaisempaa Liberty-alustyyppiin ja sen valmistaminen alkoi vuonna 1944.


title: Victory-alus

text: Höyrykäyttöisistä Libertyistä poiketen Victory-aluksia valmistui myös moottorilaivoina tai niitä dieselöitiin sotakäytön jälkeen.


title: Victory-alus

text: Victory-alusta valmisti kuusi eri yhdysvaltalaista telakkaa ja aluksia valmistui yhteensä 534 kappaletta. Niistä yhden, s/s Park Victoryn, kohtalona oli ajaa karille ja upota Suomen vesillä Utön edustalla 25. joulukuuta 1947. Alus oli öljylämmitteinen höyrylaiva. Sen polttoaineista osa vuoti jo haaksirikossa ja viimeiset öljyt pumpattiin hylystä merivoimien ja Ympäristökeskuksen sukellustyönä 1990-luvulla.


title: Victory-alus

text: Toinen tunnettu on m/s "Flying Enterprise", joka tammikuussa 1953 ajelehti peräsinrikkoisena ja kallistuneena toista viikkoa Atlantilla hiukan Land´s Endistä länteen. Sitä yritettiin pelastaa mutta alus upposi kesken hinauksen puhjenneessa uudessa myrskyssä hinausvaijerin katkettua. Aluksella loppuun asti pysytellyt tanskalaissyntyinen merikapteeni Kurt Carlsen ja häntä avustamaan hylkyyn noussut hinaaja Turmoilin perämies Kenneth Dancy pelastettiin merestä.


title: Victory-alus

text: Tanskalainen kirjailija ja toimittaja Mogens Kofod-Hansen kirjoitti kapteeni Carlsenin vaiheista ja tästä erityistapauksesta kirjan joka julkaistiin suomeksikin.


title: Victory-alus

text: Kirjassa mainitaan että aluksen lastiin olisi kuulunut jopa kahdeksan Stradivarius-viulua muun antiikkilastin ohella, joka menetettiin kokonaisuudessaan. Kirjailijan mukaan haaksirikko herätti maailmanlaajuista huomiota ja kapteeni olikin juhlittu sankari niin kotimaassaan Tanskassa kuin Yhdysvalloissakin.


title: Viulukonsertto (Berwald)

text: Franz Berwald sävelsi viulukonserttonsa cis-mollissa (op. 2) yhtenä nuoruudentöistään 24-vuotiaana. Säveltäjän veli August kantaesitti teoksen vuonna 1821.


title: Viulukonsertto (Berwald)

text: Konserton sävellaji on epätavanomainen, ja teos sisältää lukuisia teknisiä hankaluuksia. On väitetty, että Berwald sävelsi ne serkulleen Johan Fredrikille, joka kehuskeli voivansa hallita mitä vain. Lehdistö ei ottanut konserttoa vastaan innostuneesti. Teos leimattiin kömpelöksi; sen esityksessä keskimmäisen osan kohdalla kuultiin yleisön joukosta jopa säestyksen aiheuttamaa naurua.


title: Viulukonsertto (Berwald)

text: Konsertto unohtui pian ja pysyi soittamattomana lähes 90 vuoden ajan. Vuonna 1909 teoksen esitti Henri Marteau, joka kiersi sen kanssa ympäri Eurooppaa.


title: Lamjed Chehoudi

text: Lamjed Chehoudi (s. 8. toukokuuta 1986) on tunisialainen jalkapalloilija. Hyökkääjänä pelaava Chehoudi edustaa Tunsian pääsarjassa pelaavaa Stade Tunisienia.


title: Lamjed Chehoudi

text: Chehoudi aloitti ammattilaisuransa svetsissä Genèven joukkueessa, josta hän siirtyi kahden kauden jälkeen Bahrainiin. Aluksi Chehoudi pelasi yhden kauden Al Muharraq Clubissa, jossa hän voitti kauden päätteeks Bahrainin mestaruuden. Kaudeksi 2007-2008 Chehoudi siirtyi Al Najma Manamaan, josta matka jatkui Arabiemiirikuntiin Dubai Club joukkueeseen. Hän vietti seurassa myös yhden kauden ja siirtyi Qatariin Al-Siliyaan, josta Chehoudi siirtyi kesken kauden tammikuussa 2010 kotimaahansa Tunisiaan CA Bizertinin joukkueeseen. Puolikkainen kausi oli hänelle menestys sillä Chehoudi onnistui tekemään seitsemän maalia kymmenessä ottelussa.


title: Lamjed Chehoudi

text: Toukokuussa 2010 Chehoudi allekirjoitti neljän vuoden sopimuksen ES Sahelin kanssa. Chehoudi pelasi joukkueessa kahden kauden verran tehden kymmenen maalia 24 ottelussa.


title: Lamjed Chehoudi

text: Syksyllä 2012 Chehoudi siirtyi Espéranceen.


title: Lamjed Chehoudi

text: Chehoudi pelasi ensimmäisen maaottelunsa Tunisian maajoukkueessa 29. maaliskuuta 2011 ystävyysottelussa Omania vastaan. Ensimmäisen maajoukkue maalinsa hän teki 29. toukokuuta 2011 Keski-Afrikan tasavaltaa vastaan.


title: Colour the Small One

text: Colour the Small One on australialaisen laulaja-lauluntekijä Sian albumi vuodelta 2004. Albumin tunnetuin kappale on "Breathe Me", joka on ollut mukana televisiosarjoissa Mullan alla ja Holby Cityn sairaala.


title: 8 Flora

text: 8 Flora (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Se on nimetty roomalaisten Flora-jumalattaren mukaan. J. R. Hind löysi pikkuplaneetta Floran vuonna 1847. Se ei kuitenkaan ollut Hindin ensimmäinen löytö, sillä hän oli löytänyt myös Iriksen aikaisemmin samana vuonna. Hind löysi myöhemmin myös lisää asteroideja (esim. Kalliopen vuonna 1852). Asteroideja oli aluksi pidetty planeettoina, mutta kun yhä uusia löytyi nopeasti lisää, niin ne menettivät asemansa 1850-1860-luvulla.


title: Mesitangarat

text: Mesitangarat ("Cyanerpes") on tangaroiden heimoon kuuluva varpuslintusuku. Mesitangaroiden sukuun kuuluu BirdLifen mukaan neljä lajia.


title: Terrell Owens

text: Terrell Eldorado Owens (s. 7. joulukuuta 1973 Alexander City, Alabama) on yhdysvaltalainen amerikkalaisen jalkapallon laitahyökkääjä. Hän on tällä hetkellä vapaa pelaaja. Owens on valittu NFL:n tähdistöotteluun Pro Bowliin kuudesti. Häntä kutsutaan myös monesti nimikirjaimien mukaan lempinimellä ”T.O.”. Owens tunnetaan myös näyttävistä ja provosoivista tuuletuksistaan.


title: Terrell Owens

text: Smith vietti nuoruutensa synnyinkaupungissaan Alexander Cityssä Alabamassa, jossa hän pienestä pitäen seurasi tarkkaan jalkapalloa, erityisesti suosikkipelaajaansa Jerry Riceä. Hänen oma peliuransa alkoi kuitenkin vasta lukioiässä, sillä hänen isoäitinsä ei halunnut pojan harrastavan urheilua, koska hän piti sitä liian vaarallisena. Benjamin Russell High Schoolissa hänen lahjansa urheilun saralla pääsivät vihdoin oikeuksiinsa, ja hän edusti opinahjoaan jalkapallon lisäksi myös koripallossa ja baseballissa.


title: Terrell Owens

text: Lukion jälkeen Owens valitsi yliopistokseen Chattanoogan yliopisto Tennesseessä. Koripallo säilyi edelleen hänen lajivalikoimassaan, johon oli tullut myös pikajuoksu. Jalkapallo vakiinnutti asemansa kuitenkin viimeistään toisen vuoden alussa, jolloin hän teki läpimurtonsa noustuaan. Kunnioittaakseen idoliaan Jerry Riceä Owens valitsi numeron 80. Viimeisenä vuonnaan hänen taitonsa huomasivat jo vastustajatkin. Joka ottelussa Owenssia vartioitiin tarkkaan koska hän erottui selvästi muuten keskiverrosta hyökkäyksessä.


title: Terrell Owens

text: San Francisco 49ers varasi Owensin vuoden 1996 NFL:n varaustilaisuudessa kolmannella kierroksella. Hän oli koko draftin 89. varaus. Owens oli innoissaan päästessään samaan joukkueeseen ja vielä samalle pelipaikalle lapsuudenidolinsa Ricen kanssa. Ensimmäisen ammattilaisottelunsa hän pelasi New Orleans Saintsia vastaan, joskin hänen roolinaan olivat vain erikoistilanteet. Myöhemmin kaudella seurasivat kuitenkin myös ensimmäinen vastaanotto sekä maali.


title: Terrell Owens

text: Seuraavan kauden alussa Owens huomasi olevansa joukkueensa tärkein laitahyökkääjä Jerry Ricen jouduttua sivuun koko kaudeksi polven nivelsiteiden revettyä. Yhdessä pelinrakentaja Steve Youngin kanssa Owens johdatti joukkueen erinomaiseen kauteen, johon sisältyi 13 voittoa, kolme tappiota sekä tappio pudotuspeleissä Green Bay Packersia vastaan NFC-konferenssin finaalissa.


title: Terrell Owens

text: Owens onnistui keräämään kuudella kaudella peräkkäin yli tuhat vastaanotettua jaardia, mutta jokaisella kaudella 49ersin taival päättyi ennen aikojaan. Viimein vuonna 2003 heikosti sujuneen kauden jälkeen Owens ilmaisi halunsa vaihtaa maisemaa ja katkaisi kaikki siteet joukkueeseen välittömästi. Owens antoi Playboylle suuren kohun aiheuttaneen haastattelun, jossa hän muun muassa kyseenalaisti Youngin korvanneen pelinrakentaja Jeff Garcian seksuaalisen suuntautumisen.


title: Terrell Owens

text: Lopulta seurankaan vaihtaminen ei meinannut luonnistua sopimuserimielisyyksien vuoksi. 49ers nimittäin solmi jo kaupan Baltimore Ravensin kanssa, olettaen omistavansa Owensin pelaajaoikeudet, mutta Owensin ja hänen agenttinsa David Josephin mukaan tämä oli vapaa pelaaja, ja näin oikeutettu solmimaan sopimus minkä tahansa joukkueen kanssa. Pitkän joukkueiden, Owensin ja NFL:n välillä käydyn kiistan jälkeen Owens sai vihdoin siirtyä Philadelphia Eaglesin riveihin, mutta 49ers ei kuitenkaan jäänyt ilman korvausta.


title: Terrell Owens

text: Owensin debyyttikausi Eaglesin paidassa alkoi erinomaisesti kahdella voitolla, mutta kolmannessa ottelussa tuli suuri takaisku, kun Dallas Cowboysin Roy Williamsin taklaus loukkasi Owensin. Paluu kentille tapahtui kuitenkin paljon aiemmin kun kukaan oli uskonut, ja lopulta Eagles eteni aina Super Bowliin asti, jossa New England Patriots kuitenkin osoittautui pelinrakentajansa Tom Bradyn johdolla vahvemmaksi pistein 24-21. Tappio sai ottelussa loistavasti pelanneen Owensin epäsuorasti kritisoimaan joukkueen pelinrakentajaa Donovan McNabbia. Tämä sai kaksikon aiemmin hyvät välit rakoilemaan, ja lopulta valtataistelu levisi koko joukkueeseen. Owens jäi alakynteen McNabbin saadessa sekä seurajohdon että joukkuetovereiden tuen. Tilannetta ei myöskään parantanut joukkueen omistaja Jeffrey Lurie, joka eväsi Owensilta oikeuden pelata koripallon kesäliigaa NBA-seura Sacramento Kingsin riveissä.


title: Terrell Owens

text: Uuden agenttinsa Drew Rosenhausin kanssa Owens onnistui neuvottelemaan uuden sopimuksen Eaglesin kanssa, joskin jälleen pitkän kiistelyn jälkeen. Sopimuksen pituus oli seitsemän vuotta ja 49 miljoonaa dollaria. Sopimus oli vahvasti takapainotteinen. Eaglesin ei tarvitsisi maksaa Owensille lähellekkään seitsemää miljoonaa dollaria vuosittain, ellei tämä onnistuisi muuttamaan asennettaan ja säilymään seurassa odotettua pidempään. Kauden edetessä huomattiin tilanteen vain pahenevan ja seurauksena oli ensin seuran antama neljän pelin palkaton pelikielto, joka lopetti käytännössä Owensin uran Philadelphiassa. Kauden jälkeen Eaglesit irtisanoivat Owensin, ja pian hän allekirjoitti sopimuksen Dallas Cowboysin kanssa.


title: Terrell Owens

text:
Owensin uusi osoite ei ollut yllätys; olihan tämä nähty Cowboysin pelipaita päällä vielä hänen pelatessaan Eaglesissa, kun hän oli matkalla joukkueen lennolle kärsittyään ensin rökäletappion vieraskentällä Dallasissa. Jälleen uudessa joukkueessa pelatessaan hän loukkaantui, tällä kertaa jo toisessa ottelussa. Sormivamman todettiin vaativan leikkaushoitoa, mutta Owens vannoi faneille pelaavansa ottelussa vanhaa seuraansa Eaglesia vastaan. Päivien kuluttua Owens joutui jälleen sairaalahoitoon, tällä kertää syynä kipulääkkeiden yliannostus, jota mediassa pidettiin jopa itsemurhayrityksenä. Tämän Owensin edustaja kuitenkin kiisti, kertoen kyseessä olleen lääkkeiden tuottaman allergisen reaktion ja Owensin noudattaman ruokavalion yhteisvaikutus. Amerikan johtava urheilukanava ESPN kertoi poliisiraportista olleen puoliksi mustattu, muun muassa lauseiden "itsemurhayritys reseptilääkkeellä" sekä "huumeiden yliannostus" kohdalta. Tämänkin Owens sekä hänen edustajansa kiistivät jyrkästi, kritisoiden myös poliisia "julkisuuden henkilön hyväksikäytöstä". Lopulta poliisi muutti raporttiaan, jossa itsemurhayrityksen sijaan puhuttiin lääkkeiden tahattomasta yliannostuksesta.
Tilanteen laannuttua Owens kykeni palaamaan pelikentille, osoittaen taitojen olevan tallella kohuista huolimatta. Palatessaan vanhalle kotistadionille Philadelphia-otteluun hän ei kuitenkaan onnistunut johtamaan joukkuettaan voittoon, vaan Cowboys kukistui 38-24. Stadionin työntekijän mukaan Owens oli ottelun jälkeen juossut pukuhuoneeseen, jossa oli järjestänyt välikohtauksen huutaen muille pelaajille. Hän myönsi tämän lehdistölle seuraavalla viikolla. Loppukausi sekä myös seuraava sujuivat pelillisesti mainiosti, mutta Owensin kerrottiin vähitellen riitautuneen pelinrakentaja Tony Romon kanssa valittaen tämän heittojen tarkkuudesta sekä tähdistöotteluun valitun sisemmän laitahyökkääjän Jason Wittenin suosimisesta. Lopulta kauden 2008 lopussa Owens vapautettiin sopimuksestaan, tämä sai Owensin julkisesti syyttämään Romoa sekä hyökkäyksen koordinaattoria Jason Garrettia. Owensin mukaan potkut olivat suuri šokki, koska omistaja Jerry Jones oli vakuuttanut hänen saavan jatkaa joukkueen riveissä.


title: Terrell Owens

text: 8. maaliskuuta 2009 Buffalo Bills ilmoitti allekirjoittaneensa yksivuotisen sopimuksen Owensin kanssa. Kauden aikana hänestä tuli historian kuudes pelaaja, joka vastaanottaa urallaan yli tuhat heittoa. Aiemmin urallaan hän oli myös noussut toiseksi uralla vastaanotettujen maalien määrässä, edellään vain lapsuuden idoli ja entinen joukkuetoveri Jerry Rice.


title: Terrell Owens

text: 2010 Owens solmi vuoden sopimuksen Bengalien kanssa. Kausi oli menestyksekäs hänelle itselleen mutta joukkue menestyi huonosti. Kauden jälkeen Bengalit eivät enää uusineet Owensin sopimusta.


title: The Clyde Frog Show

text: The Clyde Frog Show oli Mississippi Public Broadcastingin tuottama 1970-luvun opetukseen tarkoitettu lastenohjelma. Esityksen riippunuket, ja joista kaikista merkittävin ohjelmanimen hahmo Clyde Frog, opetti lapsille itsearvoista, tunteista sekä asenteista. Koko ohjelma itsessään sisälsi kymmenen jaksoa. Ohjelman loputtua Clyde Frog kuitenkin jatkoi esiintymistään toisessa MPB:n tuottamassa About Safety nimisessä ohjelmassa, jossa nukkeja käytettiin turvallisuus- ja ensiavun tiedonvälittämiseen. Tämä ohjelma kesti pidempään, saavuttaen 47 jaksoa. Ohjelma oli myös melko menestykäs, joten MPB syndikoi ohjelman, ja näin ollen, heidän ohjelmansa oli juurta jaksain nähtävissä koko Yhdysvalloissa.


title: The Clyde Frog Show

text: Clyde Frog:in uskotaan saaneen vaikutteita Muppet Show:n tunnetusta, vuonna 1955 syntyneestä käsinukkehahmosta Kermit the Frog.


title: The Clyde Frog Show

text: Animaatiosarjan South Park päähenkilöihin kuuluva Eric Cartman omistaa vihreän sammakkolelun nimeltä Clyde Frog, jonka sarjan tekijät olivat ottaneet The Clyde Frog Show’sta. Vaikka sarjassa Cartmanilla ei ole varsinaisia ystäviä, on pehmolelu Clyde Frog hänen hyvä, rakastettu, ellei paras ystävänsä.


title: The Clyde Frog Show

text: Jaksossa nähdään osittain erittäin koskettava hetki Cartmanin ja Clyde Frogin välillä, joka havainnollisti Cartmanin läheisyyden sammakkoonsa. Clyde Frog on esiintynyt useassa muussakin jaksossa, kuitenkin Die Hippie, Die jälkeen merkittävin oli kahdentoista tuotantokauden jakso , jossa toinen päähenkilö Kyle Broflovski riitaantuu Cartmanin kanssa ja purkaa raivonsa repäisemällä Clyde Frogin pään irti.


title: The Clyde Frog Show

text: Yleiset lähteet


title: The Clyde Frog Show

text: Viitteet


title: Marcus Dixon

text: Marcus Dixon on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Carl Lumbly.


title: Marcus Dixon

text: Marcus Dixon syntyi Minneapoliksessa, Minnesotassa. Hän meni naimisiin Diane Dixonin kanssa vuonna 1983. Heillä on kaksi lasta, Steven ja Robin. Jack Bristow rekrytoi hänet SD-6:en ja häntä kiellettiin kertomasta työstään kenellekään.


title: Marcus Dixon

text: Marcus Dixon työskentelee kenttäagenttina CIA:n salaisessa osastossa, SD-6:ssa, Arvin Sloanen alaisuudessa. Hänen perheensä luulee hänen työskentelevän pankissa. Todellisuudessa SD-6 ei kuulu CIA:han, vaan on osa terroristiorganisaatio Allianssia, mutta henkilökunnan suuremman osan tapaan Dixon on tästä tietämätön. Hänen työparinsa Sydney Bristow tietää totuuden ja työskentelee oikealle CIA:lle kaksoisagenttina. Myöhemmin Dixon alkaa epäillä Sydneytä, mutta tämä vakuuttaa toimivansa yhteisen hyvän puolesta.


title: Marcus Dixon

text: Toisella kaudella Sydney kertoo Dixonille totuuden SD-6:sta ja pyytää häneltä apua organisaation kaatamiseksi. Petetty Dixon avustaa Allianssin alasajossa ja kertoo Diane-vaimolleen totuuden. Katkerana hän ei aluksi tahdo olla tekemisissä Sydneyn eikä CIA:n kanssa, mutta siirtyy myöhemmin CIA:n palvelukseen.


title: Marcus Dixon

text: Kauden lopulla CIA jäljittää karkuteille lähteneen Sloanen ja Dixon ampuu vahingossa tämän vaimon, Emilyn. Kostoksi Sloane laittaa pommin Dixonin autoon, mutta Diane menehtyy iskussa, mikä saattaa Dixonin hetkeksi henkiseen kriisiin.


title: Marcus Dixon

text: Kaksi vuotta myöhemmin Dixon on Los Angelesin päämajan johdossa. Ihmiset ovat luulleet Sydneyn kuolleen kaksi vuotta sitten, mutta Dixon oli yksi harvoista, joka tiesi hänen olevan elossa. Myöhemmin Dixonin lapset Steven ja Robin siepataan Liiton toimesta, mutta heidät pelastetaan.


title: Marcus Dixon

text: Neljännellä kaudella Dixon värvätään kenttäagentiksi CIA:n salajärjestöön, APO:on. Hänellä on suhde CIA:n johtaja Hayden Chasen kanssa. Kauden lopulla Elena Derevkon etsintäoperaatiossa Dixonia ammutaan, mutta hän selviää. Dixon työskentelee APO:ssa sarjan loppuun asti. Sarjan lopussa näytetään muutamia vuosia eteenpäin, jolloin Dixon on CIA:n apulaisjohtaja. Hän on myös läheisissä väleissä Sydneyn, Vaughnin ja näiden lasten kanssa.


title: Antarktiksen laatta

text: Antarktiksen laatta on mannerlaatta, joka kattaa koko Etelämantereen ulottuen sitä ympäröivien valtamerien alle. Antarktiksen laatalla on yhteistä rajaa Afrikan laatan, Nazcalaatan, Etelä-Amerikan laatan, Indo-Australian laatan sekä Scotian laatan kanssa. Lisäksi sillä on Tyynenmeren laatan kanssa erkaantuva raja, joka muodostaa keskiselänteen.


title: Antarktiksen laatta

text: Antarktiksen laatta on kooltaan likimäärin 60 900 000 neliökilometriä, ja se on mannerlaatoista viidenneksi suurin.


title: Antarktiksen laatta

text: Antarktiksen laatan liike vuodessa on arviolta yksi senttimetri kohti Atlantin valtamerta.


title: Entäs sitten, Leevi

text: Entäs sitten, Leevi on Lauri Viidan viimeinen romaani, ja se ilmestyi vuonna 1965. Se oli tarkoitettu trilogian ensimmäiseksi osaksi, mutta Viita kuoli auto-onnettomuudessa saamiinsa vammoihin joulun alla teoksen ilmestymisvuonna.